«Ζούμε μια υπέροχη θλιβερή περίοδο» - ΤΑ ΝΕΑ\ntanea.gr > Συνεντεύξεις > «Ζούμε μια υπέροχη θλιβερή περίοδο»\nΣυμπληρώνοντας φέτος σαράντα χρόνια στα γράμματα, ο λογοτέχνης μιλάει για την απενοχοποιημένη πολιτικά εποχή μας, τους απόντες που συνεχίζουν να είναι δραστικά παρόντες και το τελευταίο του μυθιστόρημα «Ζωή μέχρι χθες»\nΚουρμουλής Νίκος 8 Φεβρουαρίου 2021 | 05:45\nΟ Γιάννης Ξανθούλης φέρει στη γραφή του τις αναπλάσεις της νεοελληνικής περιπέτειας. Τις συνενώσεις και τις αποκλίσεις μιας διαρκούς μεταβαλλόμενης πραγματικότητας, εντός των αντιθέσεών της. Με οδηγό κυρίως το οξύτατο χιούμορ και τις ποικίλες εκφράσεις του έρωτα. Με τη μνήμη να δεσπόζει. Δημοσιογράφος, χρονογράφος, θεατρικός συγγραφέας, ραδιοφωνικός παραγωγός, λογοτέχνης. Δεν υπάρχει τετραγωνικό μέτρο λόγου που να μην έχει καλύψει ο Γιάννης Ξανθούλης. Ενας άνθρωπος-γραφομηχανή που συνεχίζει ακάθεκτος να γεννά ιστορίες που συγκινούν και παθιάζουν. Οπως το τελευταίο του μυθιστόρημα «Ζωή μέχρι χθες» (Διόπτρα). Εδώ συναντάμε μια από τις πιο ολοκληρωμένες δραματουργικά ηρωίδες της ύστερης περιόδου του συγγραφέα, την Αμφιτρίτη-Ρίτα Βράνη. Μεγαλωμένη σε καλοβαλμένη αστική οικογένεια της Αχαρνών, ένα κορίτσι «αόρατο», τυφλώνεται ολοκληρωτικά από έρωτα. Οι δίδυμοι της εργατικής τάξης θα αποτελέσουν το σημείο βρασμού της. Μετά από λίγο αρχίζει η αντίστροφη μέτρηση. Μια τραγική πορεία, που ύστερα από μια τραυματική περιπλάνηση θα τη φέρει, σε μεγάλη ηλικία πια, στα χνάρια των χαμένων της προσωπικών θησαυρών, πίσω στο κέντρο της Αθήνας.\nΠώς θα χαρακτηρίζατε την εποχή που ζούμε στην Ελλάδα; Από την αρχή της κρίσης μέχρι και στο τούνελ της πανδημίας όπου βρισκόμαστε τώρα.\nΙσως η πιο απενοχοποιημένη πολιτικά εποχή. Το τρικ «ολίγον αριστερός» μάλλον ακούγεται σαν άσφαιρο ανέκδοτο. Κάτι που δεν προέκυψε βέβαια από τις γνωστές «προοδευτικές» γκάφες. Από καιρό ξεφτούσε τούτη η υπόθεση... Οπότε η Βόρεια Κορέα μπορεί να αισθάνεται ρομαντική μοναξιά. Πέρα από αυτό, ζούμε μια υπέροχη θλιβερή περίοδο, που, αν κατάλαβα καλά, η\nελευθερία μας εξαρτάται κυρίως από τη χημεία και μόνον. Εμβόλια και κάθε είδους θαυματουργά σκευάσματα.\nΦέτος το 2021, συμπληρώνετε αισίως σαράντα χρόνια στα γράμματα. Πώς ξεκινήσατε αυτή την περιπέτεια;\nΣυνέχισα να γράφω από το 1981 που ξεκίνησε η περιπέτειά μου τελείως τυχαία με το «Μεγάλο θανατικό» διασκεδάζοντας τους φίλους μου, γιατί λίγο καιρό μετά τα βιβλία μου σημείωσαν ρεκόρ πωλήσεων για τα μέτρα της εποχής. Κάπως έτσι. Κορύφωση ήταν το «Πεθαμένο λικέρ» το 1987. Φυσικά, όπως γίνεται πάντα, κάποιοι ενοχλήθηκαν σφόδρα. Ο τότε εκδότης μου είχε την καλοσύνη να με ενημερώνει τι είπε ο τάδε και τι ο άλλος μικρόψυχος... Παρ' όλα αυτά συνεχίσαμε ακάθεκτοι.\nΠοια κατά τη γνώμη σας είναι τα κύρια συστατικά του νεοέλληνα;\nΣτα μυθιστορήματά μου δεν ασχολούμαι και τόσο με τα κύρια νεοελληνικά συστατικά και τα κόμπλεξ που κληροδότησαν η ιστορία και οι φωστήρες της μόδας. Είναι κανονικοί άνθρωποι οι ήρωές μου που έχουν τα πολύ προσωπικά τους προβλήματα χωρίς να παίρνουν τόσο σοβαρά τον εαυτόν τους. Οπως ακριβώς κι εγώ.\nΕχοντας διασχίσει ένα μεγάλο μέρος της σύγχρονης ιστορίας, τι γνώμη έχετε για τους πολιτικούς της χώρας; Πού σταματά ο ρόλος και πού αρχίζει η ιδεολογία;\nΟι πολιτικοί της χώρας συχνά συμπεριφέρονται σαν να μην είναι αυτής της χώρας. Οταν ήμουν μικρός, πίστευα ότι η Ελλάδα είναι δύο χώρες. Μια η Κυβέρνηση και μια η Αντιπολίτευση, που καθεμιά έχει δικό της χάρτη και αρχηγό. Βέβαια τότε και οι δύο χώρες είχαν κοινούς βασιλείς, τον Παύλο και τη Φρειδερίκη, για να βρίσκουν άκρη. Πάντως για κάποιους δικούς μου λόγους συμπαθούσα μόνο τον Ηλία Ηλιού. Ισως γιατί τον έβρισκα πιο αριστοκρατικό από όλους, με εξόχως ποιητικό όνομα.\nΣτο τελευταίο σας μυθιστόρημα συναντάμε μια σύγχρονη τραγική ηρωίδα, την Αμφιτρίτη-Ρίτα Βράνη. Μια γυναίκα που συγκρούεται μετωπικά με το σφοδρό ερωτικό της πάθος. Ρισκάρει τα πάντα, για μια θέση στο βάθρο της επιθυμίας. Πείτε μας τα υλικά της πρωταγωνίστριάς σας.\nΗ τελευταία μου ηρωίδα υπερασπίζεται το ερωτικό ένστικτο με πάθος αψηφώντας όλα τα ταμπού του φύλου της. Κάνει αληθινό σεξ με όλη της την ψυχή στην εφηβεία της πιστεύοντας ότι η μοναδική της δικαίωση είναι ο έρωτας. Πιθανότατα να ήταν επηρεασμένη και από τον αφροδισιολόγο-δερματολόγο πατέρα της που τον απασχολούσαν οι παράπλευρες απώλειες του έρωτα. Οταν την ξανασυναντώ στην ηλικία που βρίσκομαι εγώ σήμερα - σαν παλιά συμμαθήτριά μου -, έχει την πείρα μισού επιμορφωτικού αιώνα δίπλα σε έναν σύντροφο που ταξίδευε σε όλον τον κόσμο, ώριμη και έτοιμη να ξανασυναντήσει τους δαίμονές της.\nΠερνά σχεδόν όλη την επταετία της χούντας σε κώμα. Ποιες ψηφίδες ψάχνει να κολλήσει η Βράνη όταν γυρνά, ύστερα από χρόνια περιπλάνησης, στην Ιπποκράτους;\nΟταν ξαναβρίσκει τον εαυτόν της, αναζητά απαντήσεις για όσα βίωσε η δημοκρατία της ψυχής της. Εξάλλου είναι βαριά ταλαιπωρημένη για να την ενθουσιάζουν οι παρενέργειες της Μεταπολίτευσης... και οι εθνικές αυταπάτες.\nΑπό πού αντλεί τις αντοχές για να μπορεί να επιζήσει; Το αόρατο κορίτσι μιας πολύβουης αστικής οικογένειας, που δεν δόθηκε αντιπαροχή.\nΠήρε κουράγιο από τη μεγάλη περίοδο σιωπής που πέρασε άρρωστη. Εχω ιδίαν πείρα από τέτοιες καταστάσεις. Στην εφηβεία έζησα μια θλιβερή περιπέτεια υγείας που την αξιοποίησα δεόντως. Οσο για τις πολύβουες οικογένειες, είναι η αδυναμία μου κι ας είμαι φύσει μοναχικός.\nΤα ίχνη των απόντων πόσο επηρεάζουν τελικά τη ζωή μας;\nΓια μένα όλοι οι απόντες συνεχίζουν να είναι δραστικά παρόντες. Αρκεί να παρακολουθήσετε μια από τις παρουσιάσεις των βιβλίων μου για να ακούσετε με πόσο ενεστώτα χρόνο νερώνω τον αόριστο όταν αναφέρομαι σε απόντες... Από την άλλη, υπάρχουν παρόντες που απλά πέρασαν ξώφαλτσα κι έγιναν απόντες προτού το καταλάβουν.\nΞεκινάτε με μια υπέροχη εισαγωγή που λέει: «Τώρα δεν υπάρχει κανείς που να θυμάται πως υπήρξα...». Φέρνει στον νου την «Περιπέτεια» του Αντονιόνι. Τελικά από τι αποτελείται η μνήμη;\nΣυμπτωματικά δεν ψηφίζω Αντονιόνι αλλά Φελίνι και Βισκόντι. Ο Φελίνι διασκεδάζει μελαγχολώντας ψιθυρίζοντας «Αμαρκορντ» κι όσο για τον Βισκόντι επικυρώνει αριστερά την αρχοντιά του. Ο μηχανισμός της μνήμης χρειάζεται λάδωμα για να μην καταντήσει ένα τυχάρπαστο συνονθύλευμα μεθυσμένων εικόνων... Ο,τι μπορώ κάνω στη συγκεκριμένη περίπτωση, με όποιο κόστος.\nΠοια πράγματα σας δίνουν ελπίδα, κύριε Ξανθούλη;\nΗ σοφία της φύσης... Βρέξει, χιονίσει, η άνοιξη έρχεται, αν και είμαι λάτρης του φθινοπώρου. Ελπίδα πιθανόν να είναι και το κλισέ «αύριο ξημερώνει μια καινούργια μέρα» ή και οι τελευταίες σελίδες ενός καλογραμμένου βιβλίου... Γιατί όχι;\nΠώς σας φαίνεται το άχτι και ο θόρυβος που βγαίνει από τα μέσα κοινωνικής δικτύωσης;\nΕίμαι μεγάλος μπούφος όσον αφορά την πολυθρύλητη τεχνολογία για να συμμερίζομαι το άχτι και τον θόρυβο κάθε τενεκέ. Μάλλον ρωτάτε τον πλέον άσχετο.\nΤι σημαίνει για εσάς λογοτεχνία; Ποιοι έχουν επιδράσει πάνω στον λόγο και στη σκέψη σας;\nΣημαίνει ότι γίνεσαι ηδονοβλεψίας των λέξεων μέσα από μια επινοημένη κλειδαρότρυπα. Επίδραση και στον λόγο και στη σκέψη και στο νευρικό μου σύστημα είχαν μόνον οι κοντινοί μου άνθρωποι. Και, ας πούμε, ότι οι εντυπώσεις μου, για να κλείσουμε, αμπαλάρονται προσεκτικά στον απόηχο της μουσικής του Μάνου Χατζιδάκι.\nΟι πολίτες της Ευρώπης θέλουν περισσότερη σοσιαλδημοκρατία\nΟ Γιώργος Νταλάρας στο «Art week»\nΠρεμιέρα για το «Cash or Trash»\n«Κάθε μέρα μου διαπνέεται από όσα οφείλω στην Ελλάδα»\n«Στην Ουάσιγκτον ο Ερντογάν θεωρείται αναξιόπιστος»\n«Κανένα ζήτημα διακοπής αερίου προς την Ευρώπη»


Σε Βρυξέλλες και Μόσχα ο Κατρούγκαλος | Έθνος\nΣε Βρυξέλλες και Μόσχα ο Κατρούγκαλος\nΠΟΛΙΤΙΚΗ 04.12.2018 10:47\nΤελευταία Ενημέρωση 04.12.2018 10:51\nΔιπλωματικός «πυρετός» όλο τον Δεκέμβριο\n«Πυκνός μήνας για την ελληνική διπλωματία ο Δεκέμβριος, ξεκινάει με μια αποστολή «αποκατάστασης των δεσμών» στη Ρωσία (5-7 Δεκεμβρίου), για να συνεχιστεί με μια αποστολή «εμβάθυνσης του στρατηγικού διαλόγου» στις ΗΠΑ (13-14 Δεκεμβρίου), προτού επιστρέψει σε τροχιά παγίωσης τριμερών συνεργασιών μέσω Παλαιστίνης, Κύπρου, Ιορδανίας (18-19 Δεκεμβρίου) και Ισραήλ (20 Δεκεμβρίου).\nΟ αναπληρωτής υπουργός Εξωτερικών Γιώργος Κατρούγκαλος μεταβαίνει σήμερα στις Βρυξέλλες για να πάρει μέρος στην «κρίσιμη» (λόγω Κριμαίας και Δυτικών Βαλκανίων) Σύνοδο των υπουργών Εξωτερικών του ΝΑΤΟ. Το θέμα της Ρωσίας αναμένεται, φυσικά, να κυριαρχήσει υπό το φως όσων επεισοδιακών έχουν προηγηθεί το τελευταίο διάστημα μεταξύ ρωσικών και ουκρανικών δυνάμεων στον Πορθμό του Κερτς.\nΩς προς αυτό, η Ελλάδα προσέρχεται στις Βρυξέλλες με δύο μηνύματα: υπογραμμίζοντας μεν την ανάγκη να παραμένουν όλοι προσηλωμένοι στη διεθνή νομιμότητα όπως εκείνη ορίζεται από το διεθνές δίκαιο, αλλά και την ανάγκη η Ρωσία «να ενταχθεί στο ευρύτερο σύστημα ασφαλείας της ΕΕ», όπως δήλωσε χθες ο κ. Κατρούγκαλος μιλώντας σε διπλωματικούς συντάκτες.\nΣτο πλαίσιο της Συνόδου των υπουργών Εξωτερικών του ΝΑΤΟ, ο κ. Κατρούγκαλος αναμένεται να έχει και σειρά διμερών επαφών: με τον γενικό γραμματέα της Συμμαχίας Γ. Στόλτενμπεργκ, καθώς και με τους ΥΠΕΞ της Τουρκίας Μ. Τσαβούσογλου, της ΠΓΔΜ Ν. Ντιμιτρόφ και της Αλβανίας Ντ. Μπουσάτι (η απουσία του οποίου από την τελευταία τετραμερή Ελλάδας-Αλβανίας-Βουλγαρίας-ΠΓΔΜ στη Θεσσαλονίκη δεν έμεινε ασχολίαστη). Οι εξελίξεις στο μέτωπο των Δυτικών Βαλκανίων πρόκειται, άλλωστε, να αποτελέσουν και βασικό θέμα συζήτησης αύριο στη Σύνοδο των ΥΠΕΞ του ΝΑΤΟ, παρουσία και της ύπατης εκπροσώπου της ΕΕ για θέματα εξωτερικής πολιτικής, Φ. Μογκερίνι.\nΟ αναπληρωτής υπουργός Εξωτερικών μεταβαίνει αμέσως μετά, το διήμερο 5-6 Δεκεμβρίου, στη Μόσχα για να πάρει μέρος στη Μεικτή Διυπουργική Επιτροπή Ελλάδας - Ρωσίας, προετοιμάζοντας έτσι το έδαφος και για την επίσημη επίσκεψη του Αλέξη Τσίπρα στη ρωσική πρωτεύουσα στις 7 Δεκεμβρίου.\nΗ ελληνική πλευρά δηλώνει πλέον έτοιμη να προχωρήσει σε «πλήρη αποκατάσταση» των σχέσεων με τη Ρωσία, «επανασυνδέοντας το νήμα» όπως δήλωσε χαρακτηριστικά ο κ. Κατρούγκαλος, με την ευκαιρία παράλληλα και της «ευτυχούς συγκυρίας» της συμπλήρωσης 190 ετών από τη σύναψη διπλωματικών σχέσεων ανάμεσα στις δύο χώρες. Παράλληλα γίνονται και επαφές με την Τουρκία (με τον Τσαβούσογλου σήμερα στις Βρυξέλλες) προκειμένου να ξεκινήσουν και πάλι οι διερευνητικές συνομιλίες ανάμεσα στις δύο χώρες και να ανοίξει ο δρόμος για μια συνάντηση Τσίπρα - Ερντογάν «το συντομότερο δυνατόν», μια συνάντηση ωστόσο που θα πρέπει να γίνει με τέτοιους όρους ώστε να είναι παραγωγική, όπως σημειώνει ο κ. Κατρούγκαλος.\nΣτο μέτωπο τώρα της ΠΓΔΜ, η ελληνική πλευρά υπογραμμίζει εμφατικά ότι περιμένει και απαιτεί από τη γείτονα χώρα, με την οποία διατηρεί ανοιχτούς διαύλους επικοινωνίας, «τον πλήρη σεβασμό όχι μόνο του γράμματος αλλά και του πνεύματος της Συμφωνίας των Πρεσπών». «Παρακολουθούμε την εξέλιξη της συνταγματικής αναθεώρησης στην ΠΓΔΜ. Ξέρουν τις υποχρεώσεις τους. Λαμβάνουν μηνύματα» δήλωσε ο κ. Κατρούγκαλος, αποκλείοντας κάθε ενδεχόμενο η όποια συνταγματική αναθεώρηση να μπορεί στο μέλλον να διορθωθεί με συμπληρωματικές δηλώσεις.\nΚατά τα λοιπά, ο Έλληνας ΑΝΥΠΕΞ εμφανίστηκε βέβαιος ότι υπάρχει κοινοβουλευτική πλειοψηφία στην Ελλάδα για την κύρωση της Συμφωνίας των Πρεσπών, με την προϋπόθεση ότι και η άλλη πλευρά θα έχει προηγουμένως ανταποκριθεί στις δικές της υποχρεώσεις. Ολα αυτά, βέβαια, από τον Ιανουάριο του 2019 και μετά...


Diamond League: Τέταρτη η Στεφανίδη στην Ντόχα με 4,74μ. (vids) | Gazzetta\nΣτα άλλα αγωνίσματα, εκπληκτική εμφάνιση έκανε στα 400μ. με εμπόδια ο Μπέντζαμιν Ράι που κέρδισε με χρόνο 47.38, ενώ ρεκόρ έκανε ο Βραζιλιάνος ντος Σάντος με 47.57.\nΣτο ύψος ο Ιβανιουκ με 2,33μ. κέρδισε τον Μπαρσίμ (2,30μ.), ενώ στην σφαίρα ο Τόμας Γουόλς κέρδισε για έξι εκατοστά (21,63μ.) τον Μιχαϊλεβιτς (21,57μ.).\nΚορυφαία φετινή επίδοση στον κόσμο έκανε ο Τσερουγιότ στα 1.500μ. με 3:30.48, η Γερούτο στα στιπλ με 9:00.67, η Τσέμπετ στα 3.000μ. γυναικών αλλά και ο Κινιαμάλ στα 800μ. ανδρών με 1:43.91.\nΣτα 200μ., ο Μπένταρεκ με 19.88 πρόσθεσε άλλη μια νίκη στο ενεργητικό του, κερδίζοντας στο εκατοστό όμως τον Ντε Γκράσε. Στα 400 μέτρα έγινε μεγάλη κούρσα με τον Αμερικανό Νόρμαν να σημειώνει την κορυφαία φετινή επίδοση στον κόσμο με χρόνο 44.27. Τέλος, στο 100αρι γυναικών η Φρέιζερ-Πράις επικράτησε με χρόνο 10.84.


ΕΝΑ BLOG ΓΙΑ ΤΟΝ ΟΑΕΔ: Διώχνουν «ακριβούς» 55άρηδες, παίρνουν «φθηνούς» νέους\nΠάντως, όπως εξηγεί η Alpha Bank, τα στοιχεία δείχνουν ότι η μείωση της ανεργίας που παρατηρείται είναι ουσιαστικά μείωση της διαρθρωτικής και όχι της κυκλικής ανεργίας. Συνδέεται δηλαδή περισσότερο με την αποδοχή, από την πλευρά των ανέργων, θέσεων εργασίας μερικής ή εκ περιτροπής απασχόλησης έπειτα από μακροχρόνια αναζήτηση και όχι με αύξηση της ενεργού ζήτησης.\nΣύμφωνα με την ΕΛΣΤΑΤ, τον Οκτώβριο του 2016 οι άνεργοι μειώθηκαν κατά 80.656 σε σχέση με τον Οκτώβριο 2015 (μείωση 6,8%) και κατά 8.146 σε σχέση με τον Σεπτέμβριο 2016 (μείωση 0,7%). Το σύνολο των απασχολουμένων ανήλθε σε 3.688.381, αριθμός που αυξήθηκε κατά 50.275 σε σχέση με τον Οκτώβριο 2015 (αύξηση 1,4%), ενώ μειώθηκε κατά 7.115 σε σχέση με τον Σεπτέμβριο 2016 (μείωση 0,2%). Οι οικονομικά μη ενεργοί (αυτοί που δεν εργάζονται ούτε αναζητούν εργασία) ανήλθαν σε 3.245.508 και μειώθηκαν κατά 7.571 σε σχέση με τον Οκτώβριο 2015 (μείωση 0,2%), ενώ αυξήθηκαν κατά 12.190 σε σχέση με τον Σεπτέμβριο 2016 (αύξηση 0,4%).\nΑναρτήθηκε από Γιώργος Μπαζιάνας στις 6:03 μ.μ.


Προτιμήστε τις σκάλες για να γυμναστείτε | Παραδοσιακό Καράτε\nΜπορεί να είναι δύσκολο να βρεθεί η ώρα για μια προπόνηση στο γυμναστήριο ή για τρέξιμο γύρω από το πάρκο. Αλλά ο καθένας μπορεί να ασκηθ...\nΜπορεί να είναι δύσκολο να βρεθεί η ώρα για μια προπόνηση στο γυμναστήριο ή για τρέξιμο γύρω από το πάρκο. Αλλά ο καθένας μπορεί να ασκηθεί με ένα απλό και ρουτινιάρικο τρόπο. Πώς; Αποφεύγοντας τους ανελκυστήρες και τις κυλιόμενες κλίμακες και προτιμώντας να φτάνει στον προορισμό του χρησιμοποιώντας τις σκάλες όποτε είναι δυνατόν. Με λίγα λόγια να ανακαλύψει πάλι τα σκαλοπάτια και το ανεβοκατέβασμά τους. Όσο και να φαίνεται υπερβολικό πρόκειται για μία υποτιμημένη από τους περισσότερους ήπια μορφή άσκησης.\nΟι ειδικοί λένε ότι πολλές φορές έχει το ίδιο αποτέλεσμα με το τζόκινγκ. Μάλιστα έχουν υπολογίσει ότι αν στη διάρκεια της μέρας κάποιος ανέβει και κατέβει 400 σκαλιά είναι σαν να έχει κάνει τζόκινγκ για 15 λεπτά. Το ανέβασμα των σκαλιών αυξάνει την κυκλοφορία και την αντοχή και ενισχύει τους μύες στους γλουτούς και τους μηρούς. Χρειάζεται όμως προσοχή γιατί ο στόχος των 400 σκαλοπατιών δεν θα πρέπει να υλοποιηθεί από την πρώτη μέρα. Δηλαδή, το διάστημα της προσαρμογής πρέπει -όπως και σε όλες τις άλλες μορφές άσκησης-να είναι σταδιακό. Καθημερινά θα πρέπει να ανεβάζετε τον πήχη των σκαλοπατιών.\nΚάποια στιγμή τα πόδια και οι πνεύμονές σας θα σας 'πουν' ότι ήλθε η ώρα να ανεβείτε ακόμα περισσότερα σκαλοπάτια. Οι ειδικοί μάλιστα λένε ότι αν ξεχάσετε το ασανσέρ και αρχίσετε να ανεβοκατεβαίνετε από τις σκάλες, μπορεί να σώσετε τη ζωή σας. Σε έρευνα που είχε γίνει στο παρελθόν διαπιστώθηκε ότι το ανεβοκατέβασμα των σκαλοπατιών κατά τη διάρκεια της ημέρας είχε ως αποτέλεσμα οι εθελοντές που χρησιμοποιήθηκαν, σε διάστημα μόλις 12 εβδομάδων είχαν βελτιώσει σημαντικά κρίσιμους δείκτες της υγείας τους.\nΌπως προέκυψε, είχαν βελτιώσει τη φυσική τους κατάσταση, είχαν ελαττώσει το ποσοστό λίπους στο σώμα τους, είχαν μειώσει αισθητά την περίμετρο της μέση τους και είχαν μειώσει την η αρτηριακή τους πίεση. Όλα αυτά ισοδυναμούν με μείωση κατά 15% του κινδύνου πρόωρου θανάτου από οποιαδήποτε αιτία. Σημειώνεται ότι όλοι οι εθελοντές έκαναν καθιστική ζωή: ασχολούνταν με οποιαδήποτε φυσική δραστηριότητα επί λιγότερο από 2 ώρες την εβδομάδα και ανέβαιναν με τα πόδια λιγότερες από 10 σκάλες την ημέρα.\nBreak New 3153577953917919550


Βίκυ Καγιά: Αλλαγές στην ψηφοφορία του τελικού του GNTM - Tina's mess\nΗ Βίκυ Καγιά έριξε “βόμβα”, μιλώντας σήμερα στο Open και την εκπομπή “Ευτυχείτε” της Κατερίνας Καινούριου, καθώς προανήγγειλε πως αλλάζει το σύστημα ψηφοφορίας για τον μεγάλο τελικό του GNTM 3 και δεν θα είναι πλέον δωρεάν.\nΗ αποκάλυψη από πλευράς Καγιά έγινε όταν η Καινούριου αντευχήθηκε στη fashion expert -που έσπευσε να της πει τηλεφωνικά τα Χρόνια πολλά. Αυτό είχε ως αποτέλεσμα να βγάλει τηλεοπτικό λαβράκι σε σχέση με τον τελικό του GNTM 3.\nΣυγκεκριμένα όταν η Κατερίνα ευχήθηκε στην Καγιά χαριτολογώντας “μ’ έναν νικητή φέτος στο GNTM”, εκείνη έσπευσε να αποκαλύψει ότι φέτος θα είναι όλα διαφορετικά στο σύστημα ψηφοφορίας του GNTM 3.\nΓια την ακρίβεια η κριτής του GNTM 3 τόνισε ότι φέτος το σύστημα στον τελικό θα είναι πολύ προστατευμένο. “Κακά τα ψέματα τα προηγούμενα δύο χρόνια ήθελε το κανάλι και η παραγωγή να μην πληρώσει ο κόσμος και να είναι μια live – δωρεάν ψηφοφορία. Είναι μια εκπομπή που έχει φανατικό κοινό και τους λατρεύαμε γι’ αυτό. Έμπαιναν όλοι μέσα σ’ ένα δευτερόλεπτο από όλη την υφήλιο που υπάρχουν Έλληνες. Και αυτό δεν άντεχε το σύστημα”, εξήγησε η παρουσιάστρια του Star.\nΕπιπλέον, αποκάλυψε ότι με την αλλαγή αυτή η ψηφοφορία που θα διεξαχθεί δεν θα είναι free και 100% δωρεάν, όπως τις προηγούμενες δύο χρονιές.\nΗ fashion expert στη συνέχεια απαντώντας σε ερώτηση του Γιάννη Πουλόπουλου δεν δίστασε να αναφερθεί στα φαβορί για τον τελικό. Όπως είπε χαρακτηριστικά δεν θα είναι μόνο ανδρική υπόθεση.\nΑλλαγές στην Διοικητική πυραμίδα του STAR\nOι αλλαγές συνεχίζονται στα στελέχη των καναλιών γεγονός που...\nΤίνα Μεσσαροπούλου - June 8, 2021 0


TEDxPatras2018: 17+1 οδηγίες για την επιβίωσή σου [survival kit] – TEDx Patras – Blog\nΈφτασε η μεγάλη στιγμή! Το ξυπνητήρι χτυπάει, ανοίγεις τα μάτια σου και ναι, είναι Σάββατο, 3 Νοεμβρίου 2018: η ημέρα που το TEDxPatras, για τέταρτη φορά, φέρνει στην πόλη μια μοναδική γιορτή ιδεών που αξίζει να διαδοθούν…\nΣήμερα όλοι οι δρόμοι δεν οδηγούν στη Ρώμη, αλλά… στο Royal Theater, την “αρένα” που θα φιλοξενήσει την αναμέτρηση με το φετινό θέμα: Αξίες. Στην Ακτή Δυμαίων 53 μπορείς να φτάσεις είτε οδηγώντας (διατίθεται parking), είτε χρησιμοποιώντας τη γραμμή 5 του Αστικού Λεωφορείου, είτε επιλέγοντας το τρένο ως τον Άγιο Ανδρέα και συνεχίζοντας με τα πόδια. Ακόμα κι αν όμως δεν κατατάσσεις τον εαυτό σου στους… περιπατητές, προτίμησε άνετη ενδυμασία: η ημέρα θα είναι γεμάτη προκλήσεις και δράση!\nΟι πύλες του Royal θα ανοίξουν στις 10:00. Για να μπορέσεις να τις διασχίσεις, βεβαιώσου ότι έχεις διαθέσιμο το εισητήριό σου, έτοιμο να το επιδείξεις- σε έντυπη ή ηλεκτρονική μορφή. Προκειμένου να ολοκληρώσεις με τη διαδικασία του registration, θα χρειαστεί να προχωρήσεις μέχρι τον εσωτερικό χώρο του κυρίως κτιρίου, όπου θα σε υποδεχθούν τα χαμόγελα των registration princesses.\nΜε την ολοκλήρωση της εγγραφής σου, θα προμηθευτείς το αντικείμενο- κλειδί που θα σου εξασφαλίσει την πρόσβαση σε όλους τους χώρους. Δεν είναι άλλο από το badge σου, που το περιεχόμενο του θα αποτελέσει πολύτιμη πηγή πληροφόρησης- αλλά και τον χάρτη πλοήγησής σου στη χώρα του TEDxPatras 2018. Βεβαιώσου πως το έχεις μαζί σου κάθε στιγμή!\nΑντιθετα με το badge, η παρέα της gift bag σου είναι προαιρετική: μπορείς να την παραλάβεις και να ανακαλύψεις το περιεχόμενό της είτε μετά την εγγραφή σου, είτε στο τέλος της εκδήλωσης.Η εθελοντική ομάδα του TEDxPatras με το χαμόγελο στα χείλη και τα μπλε ρουά μπλουζάκια θα είναι στη διάθεσή σου για να σε ενημερώσει σχετικά με τον χώρο και τον τρόπο παραλαβής της gift bag- αλλά και να λύσει κάθε άλλη σου απορία.\nΜη βιαστεις να φύγεις από τον χώρο του registration! Μια σειρά από ενδιαφέροντα διαδραστικά workshops έχουν διαμορφωθεί και σε περιμένουν για να μεταμορφώσουν το διάλειμμά σου σε μια αξέχαστη εμπειρία! Δηλώνοντας συμμετοχή στο workshop στο οποίο επιθυμείς να συμμετάσχεις κατά την εγγραφή σου, εξασφαλίζεις από νωρίς ότι δε θα χρειαστεί να περιμένεις να αδειάσει κάποια διαθέσιμη θέση, αλλά θα ξεκινήσεις αμέσως το δια-δραστικό ταξίδι σου στο Σύμπαν των Αξιών!\nΣτο TEDxPatras 2018, το μόνο που χρειάζεται να φέρεις μαζί σου είναι η καλή σου διάθεση… για τα υπόλοιπα έχουμε ήδη φροντίσει εμείς: Στον προαύλιο χώρο του Royal Theater θα σε περιμένει ένα πλούσιο πρωινό, προσφορά των χορηγών μας. Έχεις το ελεύθερο να το απολαύσεις ως την έναρξη του πρώτου session, 11.30 π.μ. Σημείωσε την ώρα έναρξης ως εξαιρετικά σημαντική, γιατί…\n… με την έναρξη του session, οι πόρτες της αίθουσας θα κλείσουν, για να ανοίξουν ξανά μόνο όταν ξεκινήσει το διάλειμμα! Έτσι, πρέπει να εξασφαλίσεις την έγκαιρη πρόσβασή σου πάση θυσία. Σημείωσε, επιπλέον, πως οι θέσεις δεν είναι αριθμημένες, και πως η απόθεση προσωπικών αντικειμένων εκεί κατά την απουσία σου γίνεται με δική σου ευθύνη.\nΞεκίνησαν οι ομιλίες; Βάλε το κινητό σου στο αθόρυβο… Αφιέρωσε όλη σου την προσοχή στους ομιλητές μας! Την αξίζουν!\nΕίμαστε σίγουροι πως η προσωπικότητα των ομιλητων και όσα θα μοιραστούν μαζί μας θα σε ενθουσιάσουν. Μπορείς να αποτυπώσεις τη στιγμή φωτογραφικά, αρκεί να το κάνεις διακριτικά, παραλείποντας τις… αστραπές του flash. Δεν μπορείς να βιντεοσκοπείς κατά τη διάρκεια των sessions- όμως, μην ανησυχείς: σύντομα θα μπορείς να απολαύσεις ξανά όλες τις ομιλίες online!\nΔιάλειμμα; Ώρα για ανεφοδιασμό! Η επιβεβλημένη απουσία αναψυκτικών και ποτών από τον χώρο πραγματοποίησης της κεντρικής εκδήλωσης εξισορροπείται, στη διάρκεια του break! Στους χώρους του Royal Theater θα υπάρχουν διαθέσιμα διάφορα προϊόντα προς κατανάλωση, όπως νερό, αναψυκτικά, χυμοί κ.λπ. Για το λόγο αυτό δε χρειάζεται να φέρεις δικά σου.\nΔιάλειμμα; Ώρα για Experience! Μη χάνεις λεπτό… με τη βοήθεια του badge σου, αναζήτησε το δωμάτιο ή τον εξωτερικό χώρο που φιλοξενεί το workshop της επιλογής σου!\nΣτις 3 Νοεμβρίου, ο μόνος καπνός που επιτρέπεται είναι αυτός που θα αναδίδουν τα αχνιστά φλιτζάνια του γευστικού καφέ που θα προσφέρεται στον χώρο του event. Στην περίπτωση που είσαι καπνιστής, challenge yourself και άφησε για μία μέρα το πακέτο σου στο σπίτι…\nΑντ’ αυτού, φέρε μαζί σου ένα ή περισσότερα βιβλία που επιθυμείς να δωρίσεις στα πλαίσια της δράσης Bring a book- Share a value και αναζήτησε τα ειδικά κουτιά που θα βρίσκονται στον χώρο του event για να τα τοποθετήσεις!\nΤο ταξίδι στην εμπειρία του TEDxPatras 2018 συνεχίζεται, με προορισμό αυτή τη φορά γεύσεις που θα σου θυμίσουν κάτι από τα παλιά και τη σπιτική θαλπωρή. Ξεχωριστές γεύσεις σε περιμένουν για να τις δοκιμάσεις, είτε στο εστιατόριο του Royal, είτε σε κάποιον από τους όμορφους εξωτερικούς χώρους. (Διαθέσιμη και vegan εκδοχή του γεύματος). Σε έναν από αυτούς τους χώρους θα σε περιμένει και το workshop του Bombay Sapphire, για μια διαφορετική, δημιουργική γευστική εμπειρία.\nΈχεις φίλους που δεν μπόρεσαν να βρίσκονται σήμερα εδώ και τους τρώει η σκέψη όσων συναρπαστικών συμβαίνουν, αλλά δεν μπορούν να παρακολουθούν; Και όμως μπορούν! Η εκδήλωση βιντεοσκοπείται και μεταδίδεται ζωντανά μέσα από το 2018.tedxpatras.com.\nΠοστάρεις; Μην ξεχνάς τα επίσημα hashtags του event μας: #TEDxPatras #VALUES σε όλα τα posts σου, όποιο social media (facebook, instagram, twitter, linkedin) κι αν χρησιμοποιείς.\nIt’s TEDx party time! Η γνωστή και αγαπημένη παραγωγός Ρουμπίνη Σταγκουράκη προσθέτει στη φετινή… TEDxPatras συνταγή ένα μείγμα από soul, funk, disco, electronic, nu-disco and space afro beat ρυθμούς και υπόσχεται να μας απογειώσει! Η μέρα θα κλείσει με άλλο ένα πάρτι- “αξία”!


Letzte Instanz – Ehrenwort (AFM) - Greek Rebels\nRodStudios_728x90 - 728|90|RodStudios_728x90|||bothGreekrebels Banner 07052021-728×90 - 728|90|Greekrebels Banner 07052021-728×90||https://www.greekrebels.gr/epikoinonia/|bothwhale_728x90 - 728|90|whale_728x90|||bothhaursen2 - 728|90|haursen2||https://www.facebook.com/HaursensGuitarWorkshop/|bothRussian Circles 2022_728x90 - 728|90|Russian Circles 2022_728x90|||bothnano designs 728×90 - 728|90|nano designs 728×90||https://www.facebook.com/Nanodesignart/|both\nΟι Letzte Instanz είναι ένα συγκρότημα για το οποίο δεν έχω απολύτως καμία γνώση, παρ’ όλο που υπάρχουν από το 1996, αν και φαίνονται να είναι πολύ δημοφιλείς στη Γερμανία, τον τόπο καταγωγής τους, όχι τόσο όμως έξω από εκεί. Αρχικά υπέθεσα ότι ίσως να ευθύνεται το γεγονός ότι τραγουδάνε κυρίως στα γερμανικά, οι Rammstein όμως απέδειξαν ότι μπορεί να συμβεί και αυτό.\nΑκούγοντας πάντως λίγο τις παλαιότερες δουλειές τους, δε βρήκα κανένα χοντρό ψεγάδι, που να δείχνει το λόγο του γιατί συμβαίνει αυτό. Ίσα ίσα, που η μουσική τους είναι κάπως πιασάρικη, μιας και το rock/metal τους περιλαμβάνει μεγάλες δόσεις βιολιών και τσέλο που προσπαθούν να δώσουν ένα dark/gothic τόνο αλλά είναι συνδυασμένο με πολλές σφήνες από pop μελωδίες.\nΜήπως τελικά φταίνε οι pop μελωδίες που προαναφέραμε και κάνουν το άκουσμα ελαφρώς ανάλαφρο; Τότε γιατί έγιναν τόσο δημοφιλείς οι Ghost; Τέλος πάντων, δε μπορώ να μιλήσω για τις προηγούμενες δουλειές τους επειδή δεν εμβάθυνα, η καινούργια πάντως ακούγεται τίγκα στα κλισέ και σε πολλά σημεία «κουρασμένη». Σα σύνολο μιλάμε πάντα, γιατί ατομικά υπάρχουν όμορφα κομμάτια που ξεχωρίζουν, όπως το “Entzündet Die Feuer”, τα περισσότερα όμως με άφησαν αδιάφορο με την κοινοτυπία τους.\nΤο να προσπαθείς να γράψεις hit-άκια δεν αποδίδει πάντα, κι αυτό δείχνει εδώ, γιατί επικεντρώνεσαι σε αυτά και ο υπόλοιπος δίσκος κρεμάει από την πλαδαρότητα. Από τη στιγμή που κρίνουμε το δίσκο σα σύνολο και όχι τα τραγούδια μεμονωμένα, το αποτέλεσμα γέρνει γιατί είναι πλήρως άνισο. Τα τραγούδια που έχουν κυκλοφορήσει μεμονωμένα στο YouTube αξίζουν μέχρι και για 10 αλλά τα υπόλοιπα μπορούν να σε αποκοιμίσουν.\nΔε ξέρω αν αυτό είναι αποτέλεσμα επανάπαυσης μετά από 14 δίσκους και 25 χρόνια δισκογραφίας, το θέμα όμως είναι ότι αυτό το τόσο άνισο αποτέλεσμα καταστρέφει το σύνολο του δίσκου. Στα κομμάτια που ξεχωρίζουν είναι εμφανής η εμπειρία και η τεχνογνωσία τους, στα υπόλοιπα όμως δε ξέρω τι έγινε και τους βγήκαν τόσο κοινότυπα, με το μισό δίσκο να καταλήγει filler. Φαντάζομαι πως υπάρχουν πολλοί καλύτεροι δίσκοι στην καριέρα τους για να ξεκινήσετε, εγώ που τους άκουσα για πρώτη φορά ένιωσα πως αυτός ο δίσκος δεν αντιπροσωπεύει την ποιότητά τους.\nIlldisposed – Reveal Your Soul For The Dead (Massacre)


Οι υπηρεσίες που παρέχονται από το Κέντρο Ημέρας “Βαβέλ” είναι:\nδιάγνωση, θεραπευτική αντιμετώπιση και ψυχοκοινωνική αποκατάσταση ψυχικών διαταραχών, συστηματική παρακολούθηση ατόμων με ψυχική διαταραχή, οργάνωση ημερήσιας φροντίδας, εξατομικευμένη συνοδεία, συμβουλευτική ατόμων, οικογενειών, ομάδων, οργανισμών, ενημέρωση σε θέματα ψυχικής υγείας και ευαισθητοποίηση.\n-Η καταπολέμηση του διπλού στίγματος που αφορά τις προκαταλήψεις για την ψυχική ασθένεια και το «μετανάστη» (ευαισθητοποίηση κοινότητας, ενημέρωση στελεχών υπηρεσιών).\n-Η ανάπτυξη σχέσεων και επαφών με τις μεταναστευτικές κοινότητες.\n-Η δημιουργία δικτύου υπηρεσιών (Μ.Κ.Ο., κρατικές υπηρεσίες) με στόχο την αποτελεσματικότερη εξυπηρέτηση των χρηστών των υπηρεσιών.\n-Η δημιουργία ομάδων υποστήριξης και ενδυνάμωσης των μεταναστών με προβλήματα ψυχικής υγείας και των φροντιστών τους.\n-Η διοργάνωση και η συμμετοχή σε ενημερωτικές, εκπαιδευτικές & ερευνητικές δραστηριότητες.\n-Η χρήση της μονάδας ως ανοιχτού χώρου κοινωνικοποίησης, ανάπτυξης σχέσεων / ανταλλαγών και διεξαγωγής εκδηλώσεων.\nΤο Κέντρο λειτουργεί καθημερινά από τις 9:00 έως 17:00 ενώ κάθε Τρίτη και Πέμπτη η λειτουργία του παρατείνεται έως τις 20:00.\nΟι υπηρεσίες του Κέντρου Ημέρας “Βαβέλ” παρέχονται στους μετανάστες δωρεάν."\nΤο Κέντρο Ημέρας Βαβέλ είναι δίκτυο της Κοινωνικής Αλληλέγγυας και Συνεργατικής Οικονομίας με στόχο την εξυπηρέτηση των αναγκών ψυχικής υγείας μεταναστών.


ΚΑΛΛΙΟΠΗ ΤΣΟΥΚΑΛΗ .. ΚΑΙ ΚΑΤΑΠΛΗΚΤΙΚΗ ΖΩΓΡΑΦΟΣ – ΑΘΛΗΤΙΚΟΣ ΣΥΛΛΟΓΟΣ ΡΗΓΑΣ ΘΕΣΣΑΛΟΝΙΚΗΣ\nΕλάτε στη θέση μου, ετοιμάζεστε να κοιμηθείτε γύρω στις 1.00 (επί τέλους σήμερα νωρίς σκέφτηκα) αλλά την τελευταία στιγμή καταφθάνει ένα e-mail.\nΤο παρακολουθώ … ζορίζεται να φτάσει είναι «φορτωμένο». Το περιμένω, επιτέλους έρχεται . Ψάχνω τον αποστολέα, Κοσμάς Χατζιόπουλος. Το ανοίγω !!!\nΒρίσκω το παρακάτω κείμενο, το οποίο συνοδεύει μερικές «φωτογραφίες».\nΔεν θα μπω καθόλου στη μέση, θα σας τα μεταφέρω ακριβώς όπως τα πήρα, θα καταλάβετε.\nΓράφει ο κ. Κοσμάς, σαν να τα γράφω εγώ (ίσως για να μη με κουράσει)!\n«Με χαρά μας δεχτήκαμε την πρόσκληση της Καλλιόπης Τσούκαλη για το Κέντρο Πολιτισμού του Δήμου Πυλαίας-Χορτιάτη-Πανοράματος στη γιορτή «Χρώματα και Μελωδίες», σήμερα 8-06-2011 και ώρα 8:00 μμ. Το σύλλογό μας εκπροσώπησε ο προπονητής κ. Κοσμάς Χατζιόπουλος. Ο ίδιος μας λέει ότι το κλίμα ήταν ιδιαίτερα ευχάριστο και τα εκθέματα υπέροχα. Ένα μεγάλο μπράβο στους διοργανωτές. Τα δε εκθέματα της Καλλιόπης και το αστείρευτο ταλέντο της τον εξέπληξαν ευχάριστα!!! Στη γιορτή παρευρέθηκαν και άλλες αθλήτριες του συλλόγου μας, οι: Λαυρεντιάδου Αμαλία, Νόστη Φανή, Παπαδοπούλου Άννα-Μαρία καθώς και συγγενείς και φίλοι. Εμείς θέλουμε να μεταφέρουμε στη Καλλιόπη τα ΣΥΓΧΑΡΗΤΗΡΙΑ μας και να της πούμε: «μην ξεχάσεις τον διαγωνισμό ζωγραφικής τουΣυλλόγου μας, να φέρεις και το ταλέντο σου γιατί μυρίζομαι πρωτιά»!!!»\nΔεν θα σχολιάσω τίποτε. Δύο πράγματα θα πω.\nΤο πρώτο, ένα Μεγάλο Μπράβο στην Καλλιόπη Τσούκαλη, η οποία εκτός από υπέροχος χαρακτήρας και Άριστη Μαθήτρια αποδεικνύεται και καταπληκτικό ταλέντο στην ζωγραφική.\nΤο δεύτερο είναι ένα Μεγάλο Συγγνώμη που θα ήθελα να ζητήσω από την Καλλιόπη γιατί δεν μοιραστήκαμε μαζί της τη χαρά της δημιουργίας των έργων της. Εδώ βέβαια υπάρχουν και δικαιολογίες-παράπονα αλλά δεν είναι του παρόντος.\nΠαρακάτω βλέπετε τις φωτογραφίες της Καλλιόπης, των καλεσμένων της και των καταπληκτικών έργων ζωγραφικής τα οποία εξέθεσε στη γιορτή «Χρώματα καιΜελωδίες» του Κέντρου Πολιτισμού του Δήμου Πυλαίας-Χορτιάτη-Πανοράματος.\nΜπράβο Καλλιόπη Τσούκαλη, μας κάνεις υπερήφανους.


Υγρότοποι Νέας Φώκαιας (Σάνη) – Εθνικό Πάρκο Δέλτα Αξιού\nΥγροτοποι Νεας Φωκαιας (Σανη)\nΚωδικός Natura 2000: GR1270013\nΈκταση: 439,58 ha\nΗ προστατευόμενη περιοχή με την κωδικό Natura 2000 GR1270013 βρίσκεται στη βορειοδυτική ακτή της χερσονήσου της Κασσάνδρας, στη Χαλκιδική. Αποτελείται από τα δύο σημαντικά παράκτια έλη Σταυρονικήτα και Γεράνι, ένα παράκτιο πευκόδασος, ενώ περιλαμβάνει ακόμη αμμοθίνες, καλαμώνες, θαμνώνες, πρινώνες κ.α. Ο βιότοπος, που εκτείνεται σε 4.400 στρέμματα, γειτνιάζει νότια με τις ξενοδοχειακές επιχειρήσεις της περιοχής και ανατολικά με το συγκρότημα των φυλακών Κασσάνδρας.\nΤα δύο έλη έχουν συνολική έκταση 3.000 στρεμμάτων και στο παρελθόν συνδέονταν μεταξύ τους με στραγγιστική τάφρο. Το πευκόδασος των 900 στρεμμάτων βρίσκεται στο «Μεσονήσι», δηλαδή στη λωρίδα γης ανάμεσα στη θάλασσα και τον υγρότοπο, ένα κομμάτι του οποίου ανήκει στη Σάνη ΑΕ και το υπόλοιπο στις Αγροτικές Φυλακές Κασσάνδρας.\nΤα δύο έλη της Σάνης αποτελούν έναν σημαντικό περιφερειακό υγρότοπο της Βόρειας Ελλάδας. Ίσως να μην μπορεί να συγκριθεί με άλλα μεγάλα υγροτοπικά συστήματα, όπως αυτά της Σύμβασης Ραμσάρ, αλλά η σημασία του είναι μεγαλύτερη από πολλούς άλλους εφάμιλλου μεγέθους. Είναι χαρακτηριστικό ότι εδώ παρατηρήθηκε ανά τετραγωνικό η μεγαλύτερη συγκέντρωση σε βιοποικιλότητα πουλιών στη χώρα: έχουν καταγραφεί 230 είδη πουλιών, τα μισά από τα είδη που απαντώνται σε όλη την Ελλάδα!\nΗ περιοχή είναι σημαντική για την αναπαραγωγή των υδρόβιων πουλιών, αλλά και ως σταθμός ξεκούρασης για τα μεταναστευτικά είδη. Κατά τους χειμερινούς μήνες διαχειμάζουν εδώ σημαντικοί πληθυσμοί υδρόβιων πουλιών, όπως φαλαρίδες, πρασινοκέφαλες πάπιες, σφυρηχτάρια, καπακλήδες, σαρσέλες κ.α.\nΕπίσης, στην περιοχή αναπαράγονται οκτώ είδη υδροβίων -αριθμός υψηλός για το μέγεθος και την έκτασή της- με σημαντικότερα τη βαλτόπαπια (παγκοσμίως απειλούμενο είδος), το γκισάρι, τη βαρβάρα, τη φαλαρίδα και την πρασινοκέφαλη πάπια. Επίσης, αναπαράγονται διάφορα είδη ερωδιών όπως ο λευκοτσικνιάς, ο σταχτοτσικνιάς και ο σπάνιος στους ελληνικούς υγροτόπους πορφυροτσικνιάς. Επίσης, αναπαράγονται η χουλιαρομύτα, η λαγγόνα και το ποταμογλάρονο. Το είδος χαρακτηρισμού της περιοχής είναι ο καλαμοκανάς Himantopushimantopus.\nΚαλαμονακανάδες Λία Παπαδράγκα\nΑναψυχή – Τουρισμός\nΗ περιοχή χαρακτηρίζεται από μεγάλο φυσικό κάλλος και προσφέρει –εκτός από τις αμμώδεις παραλίες με τα γαλάζια νερά- τη δυνατότητα περιηγήσεων στο κοντινό πευκοδάσος, σε διαδρομές που έχουν σημανθεί, ενώ φυσικά και ο υγρότοπος προσφέρει πολύ καλές ευκαιρίες για ορνιθοπαρατήρηση.\nΣτην περιοχή υπάρχουν εξάλλου και αρχαιότητες, όπως το παλαιοχριστιανικό νεκροταφείο και η ρωμαϊκή αγροικία του 200-300 μ.Χ. VillaRustica. Χαρακτηριστικό σημείο αναφοράς για την περιοχή αποτελεί ο Βυζαντινός πύργος.\nΗ σημαντικότερη πηγή πιέσεων είναι ο τουρισμός, καθώς η περιοχή εφάπτεται μεγάλων τουριστικών εγκαταστάσεων που εξυπηρετούν χιλιάδες επισκέπτες ετησίως. Πεζοί και οχήματα κινούνται άναρχα μέσα στους υγροτόπους και το αμμοθινικό οικοσύστημα.\nΗ ιστορίας μίας αποξήρανσης που δεν έγινε ποτέ και η επιστροφή της ζωής\nΤο έλος Σταυρονικήτα\nΤο 1972 επιχειρήθηκε η αποξήρανση του υγροτόπου. Για το σκοπό αυτό κατασκευάστηκαν αποστραγγιστικά δίκτυα και δύο αντλιοστάσια, το ένα στη βορειοδυτική παραθαλάσσια πλευρά του έλους Γεράνι και το άλλο στο έλος Σταυρονικήτα, με σκοπό η έκταση να μπορέσει να καλλιεργηθεί από τις Αγροτικές Φυλακές Κασσάνδρας, στην ιδιοκτησία των οποίων είχε μεταβιβαστεί. Ωστόσο, η έκταση δεν κατέστη εφικτό να καλλιεργηθεί, και ένας από τους λόγους ήταν ότι το έλος Σταυρονικήτα, παρά τα έργα που έγιναν, συγκέντρωνε περιοδικά νερό.\nΤα αντλιοστάσια με την πάροδο των ετών υπέστησαν βλάβες. Το αντλιοστάστιο στο έλος Σταυρονικήτα συντηρούνταν μέχρι το 1998, αλλά τέθηκε εκτός λειτουργίας μετά από «οικοσαμποτάζ». Αυτό στο έλος Γερανίου είχε σταματήσει να λειτουργεί χρόνια πριν.\nΈτσι, το έλος Σταυρονικήτα άρχισε πλέον να πλημμυρίζει όλο το έτος και σταδιακά αναπτύχθηκε πλούσια βλάστηση (ιδιαίτερα καλαμώνες και αρμυρίκια), ενώ παράλληλα αυξήθηκε η βιοποικιλότητα σε έντομα, αμφίβια κ.λ.π., τα οποία προσέλκυσαν μεγάλη ποικιλία πουλιών. Ξεκίνησαν να φωλιάζουν βαλτόπαπιες, χουλιαρομύτες, ερωδιοί και δημιουργήθηκε μία από τις μεγαλύτερες αποικίες καλαμοκανά (με περίπου 100 ζευγάρια).\nΚακαλής Ε., 2010, Μελέτη υγροτόπωνΣάνη: Παρακολούθηση Ορνιθοπανίδας, μέτρα προστασίας, διαχείρισης και ανάδειξης\nΣ. ΝΤΑΦΗΣ, ΕΥΑ ΠΑΠΑΣΤΕΡΓΙΑΔΟΥ Κ. ΓΕΩΡΓΙΟΥ, Δ. ΜΠΑΜΠΑΛΩΝΑΣ, Ο. ΓΕΩΡΓΙΑΔΗΣ ΜΑΡΙΑ ΠΑΠΑΓΕΩΡΓΙΟΥ, ΘΑΛΕΙΑ ΛΑΖΑΡΙΔΟΥ και ΒΑΣΙΛΙΚΗ ΤΣΙΑΟΥΣΗ, 1997, Οδηγία 92/43/ΕΟΚ ΤΟ ΕΡΓΟ ΟΙΚΟΤΟΠΩΝ ΣΤΗΝ ΕΛΛΑΔΑ: ΔΙΚΤΥΟ ΦΥΣΗ 2000\nΈως τα τέλη της δεκαετίας του ’90 η εκτροφή των βουβαλιών είχε σχεδόν εγκαταλειφθεί και τα ζώα αυτά κινδύνευαν με εξαφάνιση. Μετά την ένταξή τους σε πρόγραμμα διατήρησης ως σπάνια φυλή αγροτικών ζώων οι πληθυσμοί τους άρχισαν να ανακάμπτουν. Οι νεροβούβαλοι δεν αντέχουν την έκθεση στις ακτίνες του ήλιου και γι’ αυτό περνούν μεγάλο μέρος της ημέρας τους μέσα στο νερό που τους βοηθάει να ρυθμίζουν τη θερμοκρασία τους. Το γάλα τους είναι εξαιρετικής ποιότητας και ενδείκνυται για τη ζαχαροπλαστική, ενώ το άπαχο κρέας τους θεωρείται ιδιαίτερα υγιεινό.


Τα 7 ευεργετικά οφέλη του φιλιού και για την υγεία και για τη σχέση μας! - Αγγελίες βίζιτες\n904 ads to pick from\nWritten by: LARISA OLENKOVA on 24 Ιουλίου, 2020\nΤα οφέλη του φιλιού είναι πολλά τόσο για την προσωπική μας υγεία όσο και για ποιότητα της σχέσης μας. Εξάλλου, όλοι θυμούνται το πρώτο τους φιλί.\nΚαι ένα πρώτο φιλί με ένα νέο σύντροφο είναι πάντα, ή τουλάχιστον πρέπει να είναι, συναρπαστικό. Πολλές φορές, όμως, όταν οι σχέσεις των ζευγαριών προχωρούν και περνά ο μήνας του μέλιτος είναι πολύ κοινό να μην φιλιούνται με την ίδια συχνότητα. Μαζί οι συγκεκριμένες ορμόνες μας κάνουν να νιώθουμε καλά, καθώς μειώνουν τα επίπεδα άγχους και αυξάνουν την ικανοποίηση της σχέσης. Συλλογικά, κάνουν το φιλί ευεργετικό για την υγεία!\nΣύμφωνα με δημοσίευμα της εφημερίδας «The Independent» και την coach γνωριμιών και ειδική σχέσεων Μάντλιν Μέισον, «το φιλί βοηθά στην εμβάθυνση της αγάπης και της σύνδεσης μεταξύ δύο ανθρώπων». «Αυτό συμβαίνει επειδή οι ορμόνες ντοπαμίνη και οξυτοκίνη ή ωκυτοκίνη απελευθερώνονται όταν φιλάμε κυρίως με αισθησιακό τρόπο για τουλάχιστον 15 λεπτά κάθε φορά, όπως προτείνει έρευνα.\n«Ρίχνει» το άγχος.\nΕίναι μια άσκηση για τους μύες του προσώπου.\nΕίναι καλό για τη στοματική σας υγιεινή.\nΒοηθά να βρείτε τον σωστό σύντροφο.\nΤο έντονο φιλί προέρχεται από μια εξελικτική ώθηση για εύρεση ενός γενετικά συμβατού συντρόφου. «Το φιλί, όπως το άγγιγμα και η όσφρηση, είναι μια πράξη που βασίζεται σε συναισθήματα που μας επιτρέπει να αναγνωρίσουμε τον πιο συμβατό και «εξελικτικά σε πλεονεκτική θέση σύντροφο», λέει ο Φούλβιο Ντ’ Ακουίστο, καθηγητής Ανοσολογίας στο Πανεπιστήμιο Ρόχαμπτον. Υπάρχει επίσης το δεδομένο ότι το φιλί θα σας επιτρέψει να διαπιστώσετε εάν η σπίθα υπάρχει στα πρώτα στάδια μιας σχέσης.\nΕνισχύει τη σχέση.\nΈνα καλό φιλί απελευθερώνει την ορμόνη οξυτοκίνη, την «ορμόνη αγάπης», η οποία, όπως έχουν δείξει μελέτες, διατηρεί τους μονογαμικούς ανθρώπους πιστούς και τους κάνει να εμπιστεύονται ο ένας τον άλλον. Επιπλέον, απελευθερώνει τη ντοπαμίνη, η οποία ενισχύει τα συναισθήματα της ρομαντικής σύνδεσης. Το φιλί είναι πολύ σημαντικό για τη σχέση, καθώς διατηρεί την οικειότητα και τον ρομαντισμό.\nΟ «απόλυτος» οδηγός με όλες τις συμβουλές για το πρώτο ραντεβού και φιλί!\nΟΦΕΛΗ ΦΙΛΙΟΥ , φιλί\nCall girls escorts579


History Of Macedonia – αεροδρόμιο μακεδονία\nPost Tagged with: "αεροδρόμιο μακεδονία"\nΑλήθειες και Μύθοι περί “Ιστοσελίδας του Αεροδρομίου Μακεδονία”\nΤις τελευταίες ημέρες παρατηρούμε ό,τι επανέρχεται στο προσκήνιο το θέμα που είχαμε αναδείξει πριν ορισμένους μήνες με ιδιωτική ιστοσελίδα για το αεροδρόμιο “Μακεδονία” της Θεσσαλονίκης. Με ιδιαίτερη λύπη μας διαβάζουμε διάφορους να παραποιούν την αλήθεια, από ιστολόγια μέχρι ακόμα και σε εφημερίδες, είτε σκόπιμα είτε από αφέλεια. Οι συγκεκριμένοι επιμένουν να ισχυρίζονται πως πρόκειται για την επίσημη Ιστοσελίδα του αεροδρομίου “Μακεδονία”. Για να ξεδιαλύνουμε το τοπίο […]\nby D-Mak / on February 6, 2012 at 9:17 am /\nΙστοσελίδα για το αεροδρόμιο “Μακεδονία” αναγνωρίζει… “Μακεδονική” Γλώσσα\nΤο είδαμε και αυτό!!!! Σε Ιστοσελίδα για το διεθνές Κρατικό Αερολιμένα της Θεσσαλονίκης, “Μακεδονία“, αναγνωρίζεται “Μακεδονική” γλώσσα!!! Έτσι καθημερινά οι χιλιάδες επισκέπτες της Ιστοσελίδας (http://www.thessalonikiairport.gr), αν πατήσουν τον σύνδεσμο (http://www.thessalonikiairport.gr/tickets/) για να κλείσουν τα εισιτήρια τους, έχουν την δυνατότητα να διαβάσουν όλα τα περιεχόμενα της Ιστοσελίδας σε κάποια… “Μακεδονική” γλώσσα!!! Μπορεί να ζητάμε από τους ξένους να σέβονται τις διατάξεις του ΟΗΕ, αναφορικά πάντα με το όνομα των Σκοπίων, αλλά η εγκληματική αμέλεια και η προκλητική αδιαφορία ορισμένων στην χώρα μας δεν έχει προηγούμενο. Οι ενδιαφερόμενοι μπορούν να διαμαρτυρηθούν μέσω e-mail στο info@thessalonikiairport.gr\nby D-Mak / on October 15, 2011 at 9:54 am /\nΟι διαφημίσεις της ντροπής\nΟι διαφημίσεις της ντροπής Οδηγώντας στη Βόρεια Ελλάδα και ιδιαίτερα στο Νομό Θεσσαλονίκης νομίζει κανείς ότι η περιοχή είναι γεμάτη καζίνο. Διαφημιστικές πινακίδες στρατηγικά τοποθετημένες καλούν τους οδηγούς να πάνε για τζόγο στους Ευζώνους και το Κιλκίς που βρίσκονται τα καζίνο FLAMINGO και HIT. Δεν αναφέρουν βέβαια ότι τα καζίνο είναι μετά τα Ελληνικά σύνορα ούτε γράφουν πουθενά επικίνδυνες λέξεις […]\nby History / on January 21, 2010 at 5:48 am /


Καπραβέλος για πάρτι: Είναι λεβεντοκόπανοι | Anatropi News\nΕξαλλος με όσους δεν έλαβαν υπόψιν τα μέτρα για τον κοροναϊό την Πρωτοχρονιά και βγήκαν να διασκεδάσουν σε κέντρα διασκέδασης που δεν τηρούσαν τους περιορισμούς, ο Διευθυντής στη Β΄ ΜΕΘ του νοσοκομείου «Παπανικολάου», Νίκος Καπραβέλος, μίλησε στο OPEN.\n«Θρηνούμε νεκρούς, χάνονται συνέχεια άνθρωποι. Αυτό δεν είναι λεβεντιά. Είναι λεβεντοκόπανοι, όπως έλεγε και ο παππούς μου». «Ο τρόμος ο δικός μου είναι η μεγαλύτερη πίεση στο σύστημα υγείας» είπε ο κ. Καπραβέλος και συνέχισε: «Δεν θα υπάρχουν νοσοκομεία, θα κλείσουν τα νοσοκομεία».\nΠεριγράφοντας τις δύσκολες συνθήκες που επικρατούν στα νοσοκομεία, επεσήμανε μεταξύ άλλων ότι και οι 48 κλίνες Εντατικής στο «Παπανικολάου» είναι κατειλημμένες από περιστατικά COVID, ενώ πλέον λιγοστεύει το προσωπικό λόγω της «επέλασης» της μετάλλαξης Όμικρον.\nΕπανέλαβε τη θέση του υπέρ του υποχρεωτικού εμβολιασμού, ενώ πρότεινε επίσης και την παράταση του ανοίγματος των σχολείων, μέχρι «να δούμε πώς θα μεταφραστεί αυτή η πίεση των κρουσμάτων» σε νοσηρότητα και νοσηλείες, όπως είπε.\nΑναφερόμενος στην περίπτωση της 16χρονης που διασωληνώθηκε, ο κ. Καπραβέλος σημείωσε ότι «ανταποκρίνεται στη θεραπεία», αλλά «ο δρόμος είναι μακρύς».\nΧειμωνιάτικη και αντιοξειδωτική καροτόσουπα με πορτοκάλι και κανέλα


Παρουσία του ΣΕΠΒΕ στο epixeiro.gr με τη συνέντευξη του κ.Κωστή Καγγελίδη για τη Θεσσαλονίκη στη νέα εποχή\n«Στην Θεσσαλονίκη και στη Βόρεια Ελλάδα υπάρχουν λαμπρά παραδείγματα επιχειρήσεων τεχνολογίας» δηλώνει, στο epixeiro.gr, ο Κωστής Καγγελίδης, Πρόεδρος Δ.Σ του ΣΕΠΒΕ, Ιδρυτής & Γενικός Διευθυντής της Γνώμων Πληροφορικής Α.Ε. Τονίζει, παράλληλα, πως δεν πρέπει να αναρωτιόμαστε αν μπορεί να γίνει Hub γνώσης και καινοτομίας η πόλη, «αλλά αυτός να είναι ο στόχος και πήχης μας».\nΜιλήστε μας για τον ΣΕΠΒΕ και τις δράσεις που πραγματοποιεί γύρω από την υποστήριξη των εταιρειών - μελών του, αλλά και για την συμβολή του στην πορεία της χώρας προς την Κοινωνία της Πληροφορίας.\nΟ ΣΕΠΒΕ είναι μια σημαντική συλλογικότητα για τα χρονικά της Πληροφορικής της χώρας μας. Τα τελευταία 27 χρόνια εκπροσωπεί τις δημιουργικές και καινοτόμες επιχειρήσεις πληροφορικής στην Βόρεια Ελλάδα. Πεδίο παρέμβασης τα πεδία της οικονομίας, της ψηφιακής στρατηγικής, του ψηφιακού μετασχηματισμού αλλά και των ευρύτερων κοινωνικών ζητημάτων που σχετίζονται με τις αλλαγές αυτές. Με πρωτοβουλία του ΣΕΠΒΕ συστάθηκε το 2001 ο πρώτος, στην χώρας μας, τεχνολογικός συνεργατικός επιχειρηματικός σχηματισμός Τεχνόπολη Θεσσαλονίκης Α.Ε. Οι παρεμβάσεις του ΣΕΠΒΕ αφορούν στους άξονες της αγοράς πληροφορικής, των χρηματοδοτήσεων των επενδυτικών σχεδίων των επιχειρήσεων τεχνολογίας, του ανθρώπινου κεφαλαίου και των θεμάτων ψηφιακού μετασχηματισμού. Από τεχνογνωσία σε θέματα ανοικτών δεδομένων μέχρι την εκπαίδευση νέων στις τεχνολογίες πληροφορικής, αλλά και την χρηματοδότηση καινοτόμων επιχειρηματικών σχεδίων χρησιμοποιώντας τους πόρους της ΕΕ, ο Σύνδεσμος έχει δώσει την μάχη του για την υποστήριξη της παραγωγής λογισμικού και τεχνολογίας εγγενώς στην χώρα μας.\nΩς το συλλογικό όργανο αντιπροσώπευσής τους, ποια είναι η εικόνα που μπορείτε να μας μεταφέρετε από τις επιχειρήσεις πληροφορικής που δραστηριοποιούνται στη Θεσσαλονίκη; Πόσες υπάρχουν, ποια η συνεισφορά τους στην τοπική οικονομία και σε ποιους τομείς επικεντρώνουν;\nΣτην Θεσσαλονίκη και γενικότερα στη Βόρεια Ελλάδα υπάρχουν λαμπρά παραδείγματα επιχειρήσεων τεχνολογίας που αξιοποίησαν τα χαρακτηριστικά αυτής της αγοράς για να πετύχουν διεθνή καριέρα. Σε εξειδικευμένους χώρους όπως η αυτοκινητοβιομηχανία, το περιβάλλον, οι μεταφορές, το διαδίκτυο και η διαφήμιση, η βιομηχανική συντήρηση, οι έξυπνες πόλεις, η υγεία και η ηλεκτρονική υγεία, η ασφάλεια υπολογιστικών συστημάτων, οι επιχειρήσεις αυτές ξεπέρασαν την «ιδιομορφία» της ελληνικής αγοράς με την υπερσυγκέντρωση στο κέντρο και ανοίχθηκαν σε διεθνείς ορίζοντες. Άλλες επιχειρήσεις στον χώρο του επιχειρηματικού λογισμικού κλιμακώθηκαν στην τελευταία δύσκολη δεκαετία και κατόρθωσαν να πρωταγωνιστούν στην ελληνική αγορά. Η συνεισφορά αυτή των επιχειρήσεων πληροφορικής νομίζω ότι είναι ανεκτίμητη στην πόλη, καθώς της επιστρέφει την βιομηχανική της αίγλη στην σύγχρονη εποχή.\nΒάσει και των πανεπιστημίων που υπάρχουν στην πόλη, αποτελεί η Θεσσαλονίκη μια «πηγή» στελεχών πληροφορικής; Προσφέρονται οι απαραίτητες θέσεις εργασίας για να υποστηριχθεί το τοπικό οικοσύστημα και να αναστραφεί το brain drain;\nΥπάρχει αξιόλογο ανθρώπινο κεφάλαιο στην πόλη και αυτό οφείλεται στις μεγάλες δημόσιες επενδύσεις σε πανεπιστήμια και ερευνητικά κέντρα αλλά και -όπως συνηθίζω να λέω- στην υπερεπένδυση της ελληνικής οικογένειας στην εκπαίδευση. Το έλλειμα των στελεχών στους χώρους τεχνολογίας είναι μεγάλο και διεθνές, όπως προκύπτει και από μελέτες. Η πίεση για την εξεύρεση στελεχών υψηλού επιπέδου οδηγεί επενδύσεις από ελληνικές αλλά και διεθνείς εταιρείες στην πόλη και την ευρύτερη περιοχή. Η πρόκληση είναι η αξιοποίηση του ανθρώπινου κεφαλαίου της κοινωνίας μας με τον καλύτερο και αποδοτικότερο τρόπο για την οικονομία και το ΑΕΠ μας, δηλαδή η παραγωγή και εμπορία διεθνώς εμπορεύσιμων προϊόντων (και όχι το outsourcing). Η επαφή και ώσμωση με διεθνή οικοσυστήματα, όμως, φέρνει προφανή οφέλη, πέρα από την αναστροφή του brain drain, τη διαμόρφωση ενός νέου ώριμου καινοτομικού ορίζοντα επιχειρηματικότητας. Σπάζει, δηλαδή, εκείνος ο απομονωτισμός που ήταν χαρακτηριστικός στη δική μου γενιά και το '80 - '90 έπρεπε μετά τις σπουδές στο εξωτερικό να πάρεις την άγουσα τις επιστροφής σε ένα τελείως διαφορετικό επαγγελματικό περιβάλλον. Αυτό είναι εξαιρετικά σημαντικό.\nΠόσο «κοντά» βρίσκεται σήμερα η Θεσσαλονίκη στον χαρακτηρισμό «smart city»; Υπάρχουν έργα που απαιτούνται για να εξελιχθεί περαιτέρω πάνω σε αυτόν τον πυλώνα; Και πόσο εύκολα αποδεκτές γίνονται οι συγκεκριμένες τεχνολογίες από τους πολίτες;\nΤο οικοσύστημα καινοτομίας της πόλης, με επιστροφή στην πόλη και στην πραγματικότητα του πολίτη, είναι στο ξεκίνημά του. Θα χαιρόμασταν ως ΣΕΠΒΕ να προσφέραμε το δυναμικό που έχουμε στον Δήμο μας και να αλληλοβοηθηθούμε ως θα έπρεπε και γίνεται στα πλαίσια μιας στρατηγικής ανάπτυξης του οικοσυστήματός, σε ένα περιβάλλον που προωθεί την ατζέντα της καινοτομίας στην πόλη. Ο ΣΕΠΒΕ στηρίζει την πρωτοβουλία του δήμου στην προσπάθεια που κάνει στην καινοτομία με το ΟΚThess. Πιστεύουμε ότι οι επιχειρήσεις - μέλη μας και μέλη της πόλης μπορούν να δώσουν βιώσιμες λύσεις ψηφιακής πόλης στον πολίτη και ταυτόχρονα να αυξήσουν το οικονομικό αποτύπωμα. Η Ευρωπαϊκή Ένωση έχει θεσπίσει χρηματοδοτικά εργαλεία που βοηθούν αυτές τις συναντήσεις και ελπίζω να τα αξιοποιήσουμε σωστά προς αυτήν την κατεύθυνση.\nΤους τελευταίους μήνες, βλέπουμε σημαντικές επενδύσεις εντός συνόρων, και στη Θεσσαλονίκη. Μπορεί η συμπρωτεύουσα να εξελιχθεί σε τεχνολογικό κόμβο και να προσελκύσει ακόμη περισσότερες; Τι χρειάζεται για να γίνει αυτό και ποια τα ενδεχόμενα αιτήματά σας προς την κυβέρνηση, με στόχο τη στήριξη της τοπικής οικονομίας;\nΘέλω να αποφύγω να χρησιμοποιώ τις μεγαλοστομίες που σημάδεψαν τη νιότη μας όπως «πύλη των Βαλκανίων» και τα «τρένα της πληροφορικής». Παρόλα αυτά, καθώς ο Σύνδεσμος πρωτοστάτησε στην δημιουργία του Technology Forum, μίας πρωτοβουλίας πριν από επτά χρόνια (στις δύσκολες εποχές) που καταδεικνύει την τεχνολογία και την καινοτομία και απευθύνεται σε διεθνές ακροατήριο, με αποτέλεσμα μια μεγάλη επιτυχία και έντονο βαλκανικό ενδιαφέρον. Άρα, δεν πρέπει να αναρωτιόμαστε αν μπορεί να γίνει Hub γνώσης και καινοτομίας η πόλη, αλλά αυτός να είναι ο στόχος και πήχης μας. Στόχος να ανταγωνιστούμε επιτυχημένα όλα τα εγγύς οικοσυστήματα (Αθήνα, Κωνσταντινούπολη και Σόφια) με πεδίο το ανθρώπινο κεφάλαιο των Βαλκανίων. Για να γίνει αυτό, πρέπει να εξειδικεύσουμε γρήγορα πολιτικές που αφορούν στην εξειδίκευση ανθρώπινου κεφαλαίου με τις απαιτούμενες δεξιότητες (άρα μέτρα στα εργαλεία δια βίου μάθησης αλλά και στη συνεργασία με την τριτοβάθμια εκπαίδευση), προσέλκυσης ερευνητών από τις γειτονικές χώρες (εκτός ΕΕ) αλλά και διαμόρφωσης επενδυτικών διαδρομών για την κλιμάκωση των μικρομεσαίων επιχειρήσεων, πέρα των εργαλείων ανάπτυξης της νεοφυούς επιχειρηματικότητας. Όλα αυτά πρέπει να καταλήγουν στην διαμόρφωση ενός πειστικού branding.\nΣτη Θεσσαλονίκη αναμένουμε όμως και τη δημιουργία τεχνολογικού πάρκου, του Thess-Intec. Πώς θα συνεισφέρει αυτό στην ανάπτυξη πρωτοποριακών προϊόντων και υπηρεσιών; Τι αναμένεται πώς θα προσφέρει στην πόλη;\nΕίμαι πολύ χαρούμενος για την πρόοδο του ThessIntec, που έχει κάνει τόσο γρήγορα, τόσα σημαντικά βήματα. Νομίζω ότι σε αυτά που ανέφερα προηγουμένως για το branding της πόλης, μπορεί να είναι η καθοριστική συνεισφορά. Ένα μεγάλο εγχείρημα με σωστή στόχευση και τοποθέτηση μπορεί να συμπληρώσει τις απαιτούμενες προϋποθέσεις για μεγάλες επενδύσεις στο χώρο της τεχνολογίας. Η προσέλκυση μεγάλων διεθνών επενδυτικών πρωτοβουλιών είναι με επαγωγικό τρόπο ένας επιταχυντής στο οικοσύστημα καινοτομίας της πόλης. Αλλά και η διαδικασία για την επιτυχή ενσωμάτωση του ThessIntec στην πόλη είναι η ολοκλήρωση και πραγμάτωση ενός ανταγωνιστικού συστήματος καινοτομίας. Θα μας βοηθήσει όλους να δούμε την μεγάλη εικόνα και να βελτιώσουμε τους τρόπους συνεργασίας μας για να πετύχουμε τον πήχη που είπαμε.\nΣτο θέμα των startups, βλέπετε να υπάρχει ενδιαφέρον για δημιουργία νεοφυών επιχειρήσεων πληροφορικής, με καινοτόμες ιδέες; Πόσο εύκολο είναι να αναπτυχθούν και να υποστηριχθούν τέτοιες επιχειρηματικές πρωτοβουλίες –ενδεχομένως και νεανικές– στη Θεσσαλονίκη;\nΥπάρχει σημαντικό δυναμικό και ενδιαφέρον για την δημιουργία νεοφυών εγχειρημάτων. Και πιστεύω ότι αυτό αφορά και τις μικρομεσαίες επιχειρήσεις τεχνολογίας που επιζητούν έναν μετασχηματισμό. Παρόλα αυτά, υπάρχει σημαντική απόσταση να καλυφθεί σε σχέση με άλλα οικοσυστήματα. Μόλις τώρα ξεκίνησε το πρώτο χρηματοδοτικό fund με έδρα την πόλη! Νομίζω ότι το οικοσύστημα της πόλης θα αναπτύξει τα δικά του ειδικά χαρακτηριστικά βασισμένα στους τομείς αριστείας. Το σημαντικό είναι η βιωσιμότητα των εγχειρημάτων και η επιτυχία τους, και ας μην είναι όλα «μονόκεροι».\nΩς άνθρωπος της τεχνολογίας και ιδρυτής της Γνώμων Πληροφορικής, δεν θα μπορούσαμε να μην σας ζητήσουμε την άποψή σας και για την ευρύτερη αγορά. Ποιες τεχνολογίες θεωρείτε πως θα πρωταγωνιστήσουν τα επόμενα χρόνια; Και ποια η γνώμη σας για τον ρόλο αυτού που χαρακτηρίζουμε ως «Big Tech»;\nΟι τεχνολογικές εξελίξεις είναι πολλές και σημαντικές. Στο υλικό γίνεται αναψηλάφηση του νόμου του Moore από την Nvidia και την Apple, δημιουργώντας ακόμη πιο προσιτή ισχύ σε συσκευές χαμηλής ενεργειακής κατανάλωσης, κατάλληλες για εφαρμογές Μηχανικής Μάθησης. Οι νέες τεχνολογίες διασυνδεσιμότητας κάνουν την εμπορική τους εμφάνιση (5G και Narrowband IoT). Η τεχνητή νοημοσύνη καταλαμβάνει χώρο στη διεπαφή με τον υπολογιστή με την ωρίμανση τεχνολογιών επεξεργασίας φυσικής γλώσσας, αλλά και εφαρμογών μηχανικής όρασης που θεωρούνται πλέον καθιερωμένες. Πλατφόρμα ανταγωνισμού φαίνεται να είναι η αυτοκινητοβιομηχανία που δίνει πλέον μεγάλη σημασία στην ψηφιακή πλευρά των οχημάτων, ενώ ταυτοχρόνως τρέχουν νέα επιχειρηματικά μοντέλα στις μεταφορές. Η υγεία και η αυτόνομη διαβίωση, χώροι στους οποίους κινείται η εταιρεία μου, βρίσκονται στο μάτι του ψηφιακού μετασχηματισμού, με πολλαπλές προκλήσεις για την αξιοποίηση των δεδομένων και τη βελτίωση των προσφερόμενων υπηρεσιών.\nΤέλος, στο επίπεδο της οικονομίας και της κοινωνικής μηχανικής, η επερχόμενη ανακοπή ήδη συντελείται στο χώρο στην χρηματοοικονομικής τεχνολογίας, με την άνθηση του decentralized finance. Αναμένουμε το αποτύπωμα των τεχνολογιών blockchain να κερδίσουν ακόμη μεγαλύτερο εμβαδό στην επιχειρηματική αλλά και ευρύτερη κοινωνική ζωή. Όλες αυτές οι τεχνολογικές εξελίξεις εντάσσονται σε έναν διεθνή οικονομικό ανταγωνισμό, όπου οι κυρίαρχες Big Tech αλληλοεπιδρούν με εθνικές (Κίνα) αλλά και υπερεθνικές οντότητες (ΕΕ), με μία ατζέντα που διαμορφώνει τον πολιτισμό μας. Νομίζω ότι αυτή τη στιγμή ο ρόλος της ΕΕ είναι πολύ σημαντικός.\nΔιανύετε πλέον την τρίτη θητεία σας ως πρόεδρος του διοικητικού συμβουλίου του ΣΕΠΒΕ. Έχετε καταφέρει να πετύχετε τους στόχους που είχατε θέσει, ξεκινώντας τη συγκεκριμένη πορεία; Και πως διαμορφώνονται αυτοί για την τρέχουσα χρονιά;\nΗ δική μου θητεία ξεκίνησε την περίοδο της βαθιάς κρίσης της ελληνικής οικονομίας και ήταν για μένα μια απαραίτητη συμβολή από τον δικό μου χώρο στον μετασχηματισμό που ζητούν οι εποχές. Σε συνεργασία με τους συναδέλφους του Διοικητικού Συμβουλίου και όλου του Συνδέσμου, νιώθω ότι δώσαμε μια δεύτερη μάχη μετά τις επιχειρήσεις μας να δούμε το κοινό συμφέρον του κλάδου. Νομίζω ότι αυτή η συλλογικότητα είναι και μεγαλύτερη επιτυχία, απαλλαγμένη από μεγαλοστομίες, με σκοπό να ζυμώσει ιδέες και να κάνει προτάσεις. Επίσης, με πνεύμα συλλογικότητας και συνεργασίας, μακριά από τις κακοδαιμονίες της πόλης. Ο Σύνδεσμος θα ξεκινήσει την τρέχουσα χρονιά την πρωτοβουλία του σχετικά με την 4η Βιομηχανική Επανάσταση, θα συμβάλλει στην διαμόρφωση των στόχων και των παρεμβάσεων στην επόμενη προγραμματική περίοδο και θα διαμορφώσει τους όρους συμμετοχής των περιφερειακών επιχειρήσεων στο επιχειρηματικό γίγνεσθαι της πληροφορικής της χώρας μας, ενώ σχεδιάζει σημαντικές πρωτοβουλίες για το ανθρώπινο κεφάλαιο.


Αντικατοχική εκδήλωση Α.Φ.Κ. Τόλμη | Epirus News\nΑντικατοχική εκδήλωση Α.Φ.Κ. Τόλμη\nΔιεξήχθη την 10/11, η μεγάλη αντικατοχική εκδήλωση καταδίκης της ανακήρυξης του ψευδοκράτους που διοργάνωσε η Αυτόνομη Φοιτητική Κίνηση Τόλμη Ιωαννίνων. Η διεξαγωγή δεν ήταν εύκολη, αφού η έναρξη της εκδήλωσης παρεμποδίστηκε για λίγο χρονικό διάστημα από τους «γνωστούς αγνώστους» που έκαναν πάλι την «ειρηνική» εμφάνισή τους με ρόπαλα και κράνη, φωνάζοντας τα γνωστά ανεδαφικά και απαράδεκτα συνθήματα.\nΗ απόφαση του κυρίου Αργυρόπουλου να προχωρήσει με τη δική μας συνοδεία προς τους κρανιοφόρους οδήγησε στην διάλυση της συγκέντρωσης με τα άτομα να απομακρύνονται μυστηριωδώς, προτού εμφανιστούν οι δυνάμεις της αστυνομίας για να επιληφθούν της κατάστασης. Για ακόμη μια φορά, η δύναμη της αλήθειας των αόπλων επισκίασε τη βία των όπλων που κάποιοι προτάσσουν για να τη φιμώσουν.\nΌπως είχαμε ανακοινώσει, κύριος ομιλητής ήτανε ο πρόεδρος του Συνδέσμου «Βετεράνοι 1974», Νίκος Αργυρόπουλος, ο οποίος ξαναζωντάνεψε με την ομιλία του τον πόλεμο του 1974, αποκαλύπτοντας σοκαριστικές αλήθειες για τα γεγονότα της εισβολής αλλά και των μετέπειτα χρόνων. Προς μεγάλη μας τιμή και χαρά, στην εκδήλωση παρευρέθησαν και δύο συμπολεμιστές του κυρίου Αργυρόπουλου και βετεράνοι του πολέμου, οι οποίοι ήταν εκ των ηρωικών υπερασπιστών της ελευθερίας της Κύπρου.\nΗ Α.Φ.Κ. Τόλμη θέλει να εκφράσει την ευγνωμοσύνη της στους βετεράνους που χάραξαν τον δρόμο και όρισαν τα πρότυπα για τον αγώνα που διεξάγουμε για απελευθέρωση. Χρέος μας προς αυτούς είναι η απελευθέρωση της Κύπρου και η εκδίωξη του Τούρκου από την πατρώα γη μας. Παράλληλα θέλουμε να ευχαριστήσουμε όλους όσους τίμησαν με το παρών τους την εκδήλωση και τους βετεράνους. Η στήριξη που δείχνει η Κυπριακή φοιτητιώσα νεολαία αλλά και οι Ελλαδίτες αδελφοί μας αποτελεί την καλύτερη επιβράβευση και μας δίνει τη δύναμη για να συνεχίσουμε τον αγώνα που ξεκινήσαμε πριν από δύο χρόνια.\nΑΦΚ Τόλμη, ΑΦΚ Τόλμη αντικατοχική εκδήλωση, Αυτόνομη Φοιτητική Κίνηση Τόλμη, Κύπρος, αντικατοχική εκδήλωση ΑΦΚ Τόλμη, απελευθέρωση της Κύπρου, δελτίο τύπου ΑΦΚ Τόλμη, εκδήλωση Αυτόνομης Φοιτητικής Κίνησης Ιωαννίνων\n← Ομιλία Χρ. Μαντά για τον προϋπολογισμό\nΟ σκανδαλισμός των σκανδαλιάρηδων και ο λαϊκισμός →


Βασιλική Μιλλούση: Απίστευτο! Δείτε την να γυμνάζεται αγκαλιά με την μπέμπα της! | Gossip-tv.gr\nΒασιλική Μιλλούση: Απίστευτο! Δείτε την να γυμνάζεται αγκαλιά με την μπέμπα της!\nΗ Βασιλική Μιλλούση, πρόσφατα απέκτησε το δεύτερο παιδάκι της και η χαρά της δεν κρύβεται με τίποτα... Μαμά και κόρη είναι αχώριστες ακόμα και στην γυμναστική!\nΟ Λευτέρης Πετρούνιας και η Βασιλική Μιλλούση ήρθαν αρκετά κοντά λόγω της αγάπης τους για τον αθλητισμό, σίγουρα όμως δεν φανταζόντουσαν τα όσα όμορφα θα ακολουθούσαν.\nH επιτυχημένη αθλήτρια είναι πολύ ενεργή στα μέσα κοινωνικής δικτύωσης και συχνά - πυκνά ποστάρει φωτογραφίες από την καθημερινότητα και την ζωή της και τις μοιράζεται με τους διαδικτυακούς της φίλους.\nΈτσι αυτή τη φορά η Βασιλική Μιλλούση ανήρτησε κάποια videos στον προσωπικό της λογαριασμό στο instagram, μέσα από τα οποία κάνει την καθημερινή της προπόνηση, έχοντας παράλληλα στην αγκαλιά την μπέμπα της.\nΗ ίδια κάτω από τα εν λόγω videos έγραψε χαρακτηριστικά: "Καλό μήνα λοιπόν, με την γυμναστικούλα που έκανα από το πρώτο διάστημα με την μικρή μου ζουζούνα, επειδή πολλές με ρωτάτε τι έκανα, πως έχασα τα κιλά και όλες τις γνωστές ανησυχίες μετά την εγκυμοσύνη. Εδώ είμαστε δύο μηνών, ειδικά εκείνο το διάστημα δεν προλάβαινα να κάτσω να κάνω μόνη μου λίγο προπόνηση συνεργαζόμουν όμως πολύ καλά με την μπέμπα μου και κάτι έκανα.


Ύμνοι των Κροατών για Ολυμπιακό και Πάβιτς | Πόλο: Ευρώπη & Ολυμπιακός | gazzetta.gr\nΤετάρτη, 05 Δεκεμβρίου 2018 - 18:16\nΎμνοι των Κροατών για Ολυμπιακό και Πάβιτς\nΖόραν Μπάγιτς: "Να δοκιμάσουμε τις δυνάμεις μας απέναντι στον πρωταθλητή Ευρώπης"\nΗ ώρα του αγώνα της 4ης ημέρας του Τσάμπιονς Λιγκ πόλο Ανδρών ανάμεσα στον Ολυμπιακό και στη Μλάντοστ πλησιάζει. Την Τετάρτη (20:00) ο Ολυμπιακός "φιλοξενεί" τους Κροάτες στον Πειραιά σ΄ένα ματς διαφήμιση για το ευρωπαϊκό πόλο.\nΣτη μια πλευρά της πισίνας είναι η Πρωταθλήτρια Ευρώπης του 2018 και στην άλλη μια ομάδα που έχει κατακτήσει 7 φορές το Τσάμπιονς Λιγκ. Τα "βατράχια" έχουν έρθει στην Ελλάδα για τον αγώνα με τον Ολυμπιακό, που εκτιμούν και σέβονται.\nΣτο site της ομάδας από την Κροατία στην προαναγγελία του αγώνα υπάρχει εκτενή αναφορά στον Πάβιτς αλλά και στους άλλους δυο Κροάτες του Ολυμπιακού (Μπούσλιε, Ομπράντοβιτς) ενώ ο προπονητής της Μλάντοστ Ζόραν Μπάγιτς μιλάει με τα καλύτερα λόγια για τον σημερινό αντίπαλο.\n«Παίζουμε με τον πρωταθλητή Ευρώπης και θέλουμε να δείξουμε μέσα στον αγώνα το ταλέντο μας και ότι δεν είμαστε τυχαία ψηλά στη βαθμολογία. Έχουμε μεγάλο σεβασμό στον Ολυμπιακό αλλά θα παλέψουμε για τη νίκη. Εκεί παίζουν τρεις σπουδαίοι Κροάτες, ο Μπούσλιε, ο Πάβιτς και ο Ομπράντοβιτς. Ο Ολυμπιακός είναι μια σπουδαία ομάδα ως σύνολο αλλά έχει και σημαντικούς παίκτες. Είμαστε εδώ για να δούμε το επίπεδο μας απέναντι σε μια κορυφαία ευρωπαϊκή ομάδα», δήλωσε ο Ζόραν Μπάγιτς.\nΑξίζει να σημειώσουμε ότι στη Μλάντοστ παίζει ο Αντόνιο Πέτκοβιτς ο οποίος ήταν στο παρελθόν μέλος της ομάδας του Ολυμπιακού.


Υγεία - Ευεξία - Ομορφιά : Φλόμος\nΑκόμα ένα αρχέγονο αναγνωρισμένο βότανο που άντεξε στο πέρασμα των αιώνων αναλλοίωτο.\nΤο Ελληνικό του όνομα το οφείλει στον Θεόφραστο ( Πατέρα της βοτανολογίας ) που παρότρυνε μάλιστα και τους μαθητές του να το καλλιεργούν για ευκολότερη συγκομιδή και χρήση.\nΑς το γνωρίσουμε καλύτερα εμείς οι νεότεροι λοιπόν.\nΦλόμος είναι η κοινή ονομασία στα ελληνικά του φυτού που φέρει το επιστημονικό όνομα Verbascus thapsous ή στα λατινικά Φλόμος ο Θάψος και ανήκει στην οικογένεια των Σκροφουλαριειδων. ( Scrophulariaceae ).\nΕίναι βότανο αυτοφυές και αρκετά κοινό στην Ευρώπη βόρεια Αμερική και Ασία.\nΣτην Ελλάδα ευδοκιμεί σε όλες τις περιοχές και κατά τόπους είναι γνωστό με διάφορα ονόματα, όπως Μελισσαντρό, Βερμπάσκο, Καλάνθρωπος, Γλώσσα, Σπλόνος, Λαμπάδα του Αγίου Ιωάννη, Αγκάθαρος, Αλισφακιά, Αλεπουκιά, Αϊκέρι και Ασπίωνας.\nΕίναι φυτό διετές που φυτρώνει σε εδάφη ακαλλιέργητα, πετρώδη, στις άκρες δρόμων, σε λιβάδια και σε όχθες.\nΤο φυτό αποτελείται συνήθως από έναν κεντρικό κορμό, αν και μπορεί να διακλαδίζεται και φθάνει σε ύψος μέχρι και τα 2 μέτρα.\nΤον πρώτο χρόνο βγάζει μόνο φύλλα και αναπτύσσει τον κορμό του.\nΓύρω από αυτόν αναπτύσσονται σε αστεροειδή διάταξη πολλά πράσινα λογχοειδή, παχιά και ελαφρώς τριχωτά φύλλα.\nΤο δεύτερο χρόνο της ζωής του, στην κορυφή του φυτού εμφανίζονται τα άνθη του που έχουν κίτρινο χρώμα, είναι μικρά με διάμετρο έως 5 εκατοστά, με πολύ μικρό μίσχο, ενώ διαθέτουν πέντε κάλυκες και πέντε στήμονες.\nΗ εποχή της ανθοφορίας του είναι από τον Μάιο έως τον Σεπτεμβριο.\nΟ καρπός του είναι σε κάψα με ωοειδή μορφή και οι σπόροι του είναι μικροί και ακανόνιστου σχήματος.\nΑπό την αρχαιότητα η κατ’ εξοχήν χρήση του φυτού ήταν η φαρμακευτική.\nΑλλά και η σύγχρονη βοτανολογία του αποδίδει θεραπευτικές ιδιότητες και για αυτό το σκοπό μάλιστα καλλιεργείται.\nΓια την παρασκευή φυσικών φαρμακευτικών σκευασμάτων χρησιμοποιούνται κυρίως τα άνθη και τα φύλλα του φυτού αφού αποξηρανθούν.\nΠαραδοσιακά η χρήση του, μετά από κατάλληλη επεξεργασία, αποσκοπούσε στη θεραπεία αναπνευστικών προβλημάτων, στην αντιμετώπιση του βήχα, αλλά και διάφορων γαστρεντερικών διαταραχών.\nΑναφέρεται επίσης ότι διαθέτει διουρητικές, μαλακτικές, καταπραϋντικές, αντιβιοτικές και αντιφλεγμονώδεις ιδιότητες.\nΣύγχρονες μελέτες ενισχύουν τις παραδοσιακές απόψεις για τις φαρμακευτικές χρήσεις του φλόμου.\nΠαραδοσιακά και για το ψάρεμα\nΜία ακόμη ενδιαφέρουσα παραδοσιακή χρήση του φυτού αυτού ήταν στο ψάρεμα σε ποτάμια, αλλά και φορές στη θάλασσα.\nΟι παραδοσιακοί ψαράδες κοπάνιζαν αποξηραμένα φύλλα και κορμούς του φλόμου και τα κατέβαζαν μέσα σε σάκους στο βυθό της θάλασσα, σε σημεία όπου υπήρχαν ψάρια.\nΑυτά λέγετε ότι ζαλίζονταν και είτε έπεφταν εύκολα στα δίχτυα ή αναδύονταν.\nΚλείνοντας θα πρέπει να θυμίσω ότι στις μέρες μας απαγορεύεται αυστηρά η χρήση φυτικών ή χημικών ή εκρηκτικών ουσιών στο ψάρεμα.\nΒότανα. Το οπλοστάσιο της υγείας. & Πως να συντηρήσετε τα βότανά σας & Καρδιά & βότανα. & Βότανα ως φάρμακα. & Ελληνικά βότανα και τα ευεργετήματα τους.\nΕτικέτες Αλισφακιά, Βερμπάσκο, βοτανα, Γλώσσα, Καλάνθρωπος, Μελισσαντρό, Σπλόνος, ΦΛΟΜΟΣ, Φλόμος


Επισκοπή – Βέλιτς: To τέλος μιας τρίχρονης επιτυχημένης πορείας | RethNea.gr\nΕπισκοπή – Βέλιτς: To τέλος μιας τρίχρονης επιτυχημένης πορείας\n“Μια απόλυτα πετυχημένη χρονιά έφτασε στο τέλος της όπως στο τέλος της έφτασε η συνεργασία που είχαμε με τον κόουτς Γιάσμινκο Βέλιτς.\nΚαλή συνέχεια στην προπονητική του σταδιοδρομία. ΠΑΕ Επισκοπή»… Με τα παραπάνω λόγια η Επισκοπη αποχαιρέτισε τον Βόσνιο τεχνικό με τον οποίο βέβαια, η κοινή τους πορεία ήταν άκρως επιτυχημένη. Πρωτάθλημα στη Γ’ Εθνική και άνοδος. Δεύτερη θέση στη Football League και άνοδος. Συμμετοχή στη Super League2 και 7η θέση.\nΟ ίδιος ο έμπειρος τεχνικός μετά το απίστευτο ματς με τον Παναθηναϊκό (3-2) θέλησε να γνωστοποιήσει το γεγονός. Από εκεί άλλωστε φάνηκε ότι οι δύο πλευρές (διοίκηση και προπονητής) είχαν συναντηθεί, τα είχαν πει και αποφάσισαν ότι ο κύκλος συνεργασίας τους είχε ολοκληρωθεί. Το πως και το γιατί δεν το θέλησε να το εξηγήσει ο Βέλιτς ο οποίος αμέσως μετά την τοποθέτησή του έφυγε φανερά συγκινημένος…\n“Θα ξεκινήσω λέγοντας ότι έπειτα από 3 πολύ όμορφα και πολύ πετυχημένα χρόνια στο Ρέθυμνο και στην ομάδα της Επισκοπής, νιώθω ότι ο κύκλος μου ολοκληρώθηκε» τόνισε ο 57χρονος τεχνικός και συνέχισε… «Θέλω να ευχαριστήσω όλους τους Ρεθεμνιώτες για την αγάπη τους σε όλο αυτό το διάστημα. Θέλω να ευχαριστήσω όλους που ήταν δίπλα μου και συνεργάστηκαν μαζί μου και είχαν πολύ μεγάλο μερίδιο στις επιτυχίες της ομάδας σ’ αυτή την ωραία διαδρομή.\nΈνιωθα πάντοτε την εμπιστοσύνη της διοίκησης στο πρόσωπό μου. Ήρθε η στιγμή να ανοίξει ένα καινούριο κεφάλαιο και να κάνω το επόμενο βήμα. Εύχομαι καλή συνέχεια στην Επισκοπή και καλό καλοκαίρι σε όλους.»


Ἱερὰ Μητρόπολη Ναυπάκτου καὶ Ἁγίου Βλασίου - Ἐκκλησιαστική Παρέμβαση - Γεγονός καὶ Σχόλιο: Όλα τους πειράζουν!\nΓεγονός καὶ Σχόλιο: Όλα τους πειράζουν!\nΌλοι γνωρίζουμε ότι η Εκκλησία είναι Σώμα Χριστού και κοινωνία θεώσεως, ότι Κεφαλή της είναι ο Χριστός και τα μέλη της είναι μέλη του πραγματικού Σώματος του Χριστού. Επίσης γνωρίζουμε ότι με το άγιον Βάπτισμα, που είναι εισαγωγικό μυστήριο, εισερχόμαστε στο Σώμα της Εκκλησίας, αλλά χρειάζεται αγώνας για να διαφυλάξουμε την δωρεά του αγίου Βαπτίσματος και του αγίου Χρίσματος.\nΈτσι, μέσα στην Εκκλησία υπάρχουν μέλη διαφόρων βαθμών τελειώσεως, όπως επίσης υπάρχουν υγιείς και άρρωστοι, δυνάμει και ενεργεία μέλη της Εκκλησίας.\nΌσοι ζούμε στον «χώρο» της Εκκλησίας και αισθανόμαστε τιμή γι' αυτό και ιδιαίτερη ευλογία, συναντούμε και αγιασμένα μέλη, που ζουν με ταπείνωση, φόβο Θεού, αλλά και αρρωστημένα μέλη. Γι' αυτό και δεν σκανδαλιζόμαστε ο,τι και αν δούμε να γίνεται μέσα στην Εκκλησία.\nΌμως, τον τελευταίο καιρό βλέπουμε και εκπλησσόμαστε για τον τρόπο με τον οποίο κρίνουν και σχολιάζουν μερικοί την Εκκλησία και όσα συμβαίνουν μέσα σε αυτήν.\nΜέχρι πρόσφατα μερικοί που εμφανίζονταν στα Μέσα Μαζικής Ενημέρωσης σχολίαζαν κριτικά και αρνητικά διαφόρους Κληρικούς που είχαν αναμειχθή στο λεγόμενο «παραδικαστικό κύκλωμα» και είχαν διαπράξει και άλλα εκκλησιαστικά λάθη. Τους σχολίαζαν ποικιλοτρόπως και εύρισκαν κάθε φορά ευκαιρία να «ταπεινώνουν» την Εκκλησία, επειδή με τις ενέργειές τους προξενούν κακό στον λαό.\nΌμως τελευταία τα πυρά δέχθηκε η Εκκλησία και για το άθικτο σκήνωμα του αειμνήστου π. Βησσαρίωνα που βρέθηκε στην Μονή του Αγάθωνος, δεκαπέντε χρόνια μετά την κοίμησή του. Το τι δεν ακούσαμε από τα ίδια πρόσωπα δεν λέγεται! Η Εκκλησία δέχθηκε πολλά πυρά εκ μέρους τους, επειδή μερικοί Χριστιανοί μίλησαν για ένα ιδιαίτερο σημείο του Θεού.\nΚαι σκέφθηκα: Καλά, όλα τους πειράζουν; Όλα τους ενοχλούν;\nΕπικρίνουν και τους Κληρικούς που «σκανδαλίζουν» τον λαό, αλλά και τον λαό που αναγνωρίζει τους καλούς Κληρικούς. Τους πειράζουν και οι Κληρικοί που ζουν μια εκκοσμικευμένη ζωή σε βάρος του θρησκεύοντος λαού, αλλά και οι Κληρικοί εκείνοι που αγαπούν τον λαό και συμπεριφέρονται με ταπείνωση και αγάπη.\nΕπί τέλους τι τους ενόχλησε ο αείμνηστος π. Βησσαρίων, που ζούσε ταπεινά και φιλάνθρωπα και το σώμα του παρέμεινε άθικτο, για λόγους που ο Θεός θα φανερώση;\nΤελικά, αποδεικνύεται ότι ο λεγόμενος «μεσαίωνας» λειτουργεί σε κάθε ιδεολογία και εκφράζεται με τον έντονο απορριπτικό και κριτικό τρόπο, αλλά και με απόλυτη «δογματική» νοοτροπία.\nΔιερωτώμαι και πάλι: Όλα τους φταίνε; Και τα κακώς κείμενα και τα καλώς κείμενα στην Εκκλησία;


Μην παιδεύεστε με μικροπράγματα! - Creative Attitude - Συμβουλευτικές Υπηρεσίες\nΜην παιδεύεστε με μικροπράγματα!\nHome - Think Positive / Μην παιδεύεστε με μικροπράγματα!\nΓιατί όλα είναι στο χέρι μας!\nΕπαγγελματική επιτυχία μέσα στην κρίση!\nΕργασιακό στρες: Πώς αντιμετωπίζεται;\nΣε μια περίοδο έντονης οικονομικής ύφεσης, όπως αυτή που διανύουμε, οι χρηματιστηριακοί δείκτες πέφτουν με ανεξέλεγκτους ρυθμούς, τα ποσοστά ανεργίας εκτοξεύονται στα ύψη και οι εργαζόμενοι, έχοντας ελάχιστο ή μηδενικό έλεγχο στις εξελίξεις, γίνονται ακόμη πιο επιρρεπείς σε έναν ύπουλο εχθρό: το άγχος.\nΣτο χώρο της εργασίας μας, το άγχος είναι μάλλον αναπόφευκτο και πολλές φορές «δημιουργικό», καθώς μας ωθεί να εντείνουμε τις προσπάθειές μας για ένα θετικό αποτέλεσμα. Όταν όμως γίνεται έντονο και παρατεταμένο, συνεπάγεται εξασθένιση της υγείας μας και δραματική μείωση της παραγωγικότητάς μας.\nΠαράγοντες που προκαλούν άγχος στη δουλειά:\nΟ υπερβολικός φόρτος δουλειάς, το αυξημένο ωράριο, οι μη ικανοποιητικές αποδοχές, οι ασαφείς ρόλοι, οι πολλές άλλα και οι λίγες ευθύνες, οι δυσλειτουργικές σχέσεις με τους συναδέλφους, η μονοτονία και η ανασφάλεια για το επαγγελματικό μέλλον είναι λογικό να προκαλούν ανησυχία και νευρικότητα στους εργαζομένους. Μεγάλη πηγή άγχους αποτελούν επίσης η ανεπαρκής κατάρτιση του ατόμου, η τελειομανία και η έλλειψη απαραίτητων οργανωτικών ή επικοινωνιακών δεξιοτήτων. Όπως αναφέρεται χαρακτηριστικά, όταν οι απαιτήσεις από τον εργαζόμενο ξεπερνούν τα όρια των δυνατοτήτων του, έχουν ήδη τεθεί τα θεμέλια για την εκδήλωση του εργασιακού στρες. Η ανάπτυξη όμως των σύγχρονων επιχειρήσεων και ο διαρκής ανταγωνισμός θέτουν ολοένα και υψηλότερα κριτήρια απόδοσης και επιτυχίας, ο εργαζόμενος καλείται διαρκώς να παράγει περισσότερο, σε λιγότερο χρόνο, με τις ίδιες οικονομικές απολαβές. Παράλληλα, οι ραγδαίες τεχνολογικές εξελίξεις τον έχουν απομονώσει και αποξενώσει από το αντικείμενο της εργασίας του και τους συναδέλφους του. Στις περισσότερες περιπτώσεις δεν έρχεται ποτέ σε επαφή, δεν πληροφορείται για το τελικό αποτέλεσμα/ προϊόν της εργασίας του, δεν γνωρίζει το λόγο για τον οποίο ακολουθεί ένα συγκεκριμένο πλάνο εργασίας. Επίσης, οι αλλαγές που επιτελούνται στην αγορά εργασίας είναι ταχύτατες, ο εργαζόμενος απειλείται διαρκώς από αποσδόκητες αποφάσεις, ανακατατάξεις, απολύσεις. Ο ίδιος και η οικογένειά του βιώνουν μια συνεχή απειλή που τους εξουθενώνει ψυχικά και σωματικά.\nΟι γυναίκες έχουν μεγαλύτερες πιθανότητες από τους άντρες να εμφανίσουν συμπτώματα εργασιακού στρες, γεγονός που πιθανότατα οφείλεται στην ενασχόλησή τους με ιδιαιτέρως στρεσογόνα επαγγέλματα, όπως η νοσηλευτική ή η διδασκαλία, στις διακρίσεις που συχνά υφίστανται στο εργασιακό περιβάλλον, αλλά και στην ανάγκη να αντεπεξέρχονται εξίσου ικανοποιητικά στις επαγγελματικές αλλά και στις οικογενειακές τους υποχρεώσεις.\nΣυμπτώματα του εργασιακού στρες:\nΟι έντονες κεφαλαλγίες, οι μυϊκοί πόνοι, το έλκος, η ναυτία, το διαρκές αίσθημα κόπωσης, η δυσκολία συγκέντρωσης, η οξυθυμία, η χαμηλή αυτοπεποίθηση, η υπερένταση, η απαισιοδοξία, η απάθεια, η αναβλητικότητα και η κοινωνική απόσυρση είναι μόνο κάποια από τα συμπτώματα του μακροχρόνιου εργασιακού στρες. Οι εργαζόμενοι που έρχονται αντιμέτωποι με στρεσογόνες καταστάσεις παρουσιάζουν, επίσης, αλλαγές στις διατροφικές τους συνήθειες, διαταραχές ύπνου και μείωση σεξουαλικής επιθυμίας, ενώ είναι επιρρεπείς σε εργατικά ατυχήματα. Οι απουσίες τους από τη δουλειά είναι πολλές, η παραγωγικότητά τους ιδιαιτέρως χαμηλή, ενώ συχνά, καταφεύγουν σε κατάχρηση αλκοολούχων ποτών και καπνού. Τελικά, το χρόνιο άγχος εξασθενίζει την άμυνα του οργανισμού και μπορεί να προκαλέσει καρδιακές παθήσεις, παχυσαρκία και κατάθλιψη.\nΠώς να αντιμετωπίσετε το εργασιακό στρες:\nΟργανώστε το χρόνο και τη δουλειά σας. Μάθετε να ιεραρχείτε τις προτεραιότητές σας. Αφήστε όσα δεν επείγουν για αργότερα και ασχοληθείτε με τα πιο σημαντικά. Αν κάτι δεν είναι απαραίτητο να γίνει από εσάς, αναθέστε το σε κάποιον άλλο. Μην ξεχνάτε να κάνετε μικρά διαλείμματα κατά τη διάρκεια της ημέρας για να «γεμίζουν οι μπαταρίες». Αντισταθείτε στην τελειομανία και την εργασιομανία.\nΒελτιώστε τις συνθήκες εργασίας σας. Ένας όμορφος και φιλόξενος χώρος φτιάχνει τη διάθεση και συμβάλλει στην αύξηση της παραγωγικότητας. Βάλτε λίγο χρώμα στο απρόσωπο γραφείο σας. Ένα λουλούδι, μια αφίσα ή φωτογραφίες αγαπημένων σας προσώπων θα σας κάνουν να νιώθετε πιο οικεία. Όσο αυτό περνά από το χέρι σας, φροντίστε στον εργασιακό σας χώρο ο φωτισμός να είναι κατάλληλος, η θερμοκρασία ευχάριστη και ο θόρυβος ελάχιστος.\nΒρείτε την ισορροπία μεταξύ δουλειάς και προσωπικής ζωής. Μην ξεχνάτε πως εκτός από εργαζόμενοι είστε και σύντροφοι, φίλοι, γονείς. Ασχοληθείτε με δραστηριότητες που σας ευχαριστούν και αποφύγετε, όσο είναι δυνατό, να φορτώνεστε με δουλειά στο σπίτι.\nΑποκτήστε περισσότερα επαγγελματικά εφόδια. Αν νιώθετε ανεπαρκής και ελλιπώς προετοιμασμένος πάνω στο αντικείμενο της δουλειάς σας, τότε δεν είναι απορίας άξιο που δεν μπορείτε να κλείσετε μάτι το βράδυ. Παρακολουθήστε σεμινάρια, διαβάστε βιβλία ή κάντε οτιδήποτε θεωρείτε εσείς απαραίτητο για να μπορέσετε να αντεπεξέλθετε στις απαιτήσεις της εργασίας σας και να απολαύσετε, επιτέλους, έναν καλό ύπνο.\nΒελτιώστε τις σχέσεις σας με τους συναδέλφους σας. Οι διαμάχες και οι διαξιφισμοί στον εργασιακό χώρο είναι λογικό να αποτελούν πηγή άγχους. Προσπαθήστε να δείχνετε ψυχραιμία σε στιγμές έντασης, καλλιεργήστε τις επικοινωνιακές σας δεξιότητες, αλλά και την ικανότητά σας να ακούτε και μάθετε να επιχειρηματολογείτε με ηρεμία, διεκδικώντας το δίκιο σας.\nΠηγές: in2life.gr , psychologynet.gr\n“Η συνταγή των δύο βημάτων για το στρες: 1) Μην παιδεύεστε με μικροπράγματα, 2) Να θυμάστε ότι όλα είναι μικροπράγματα ”


Και στη Μελβούρνη φιλικό της Εθνικής Ελλάδας με την Αυστραλία | STUDIO 3 NEWCASTLE AUSTRALIA\n← Real estate overtakes mining in Australia\nΑυστραλοί επιστήμονες πιο κοντά στον βιονικό άνθρωπο →\nΚαι στη Μελβούρνη φιλικό της Εθνικής Ελλάδας με την Αυστραλία\nΗ σχετική ανακοίνωση έγινε το Σάββατο το πρωί και την επιβεβαίωσε ο πολιτειακός πρωθυπουργός, Ντάνιελ Άντριους, το ίδιο βράδυ στο Ελληνικό Φεστιβάλ της Lonsdale Street.\nΔύο φιλικούς αγώνες θα δώσει, τελικά, η Εθνική Ελλάδας με την Αυστραλία, αφού μετά το παιχνίδι στις 4 Ιουνίου στο Σίδνεϊ, η «γαλανόλευκη» θα αντιμετωπίσει την ομάδα του Άγγελου Ποστέκογλου τρεις ημέρες αργότερα στη Μελβούρνη.\nΜε ένα γαλανόλευκο κασκόλ, ο κ. Άντριους είπε στους ομογενείς, στα Ελληνικά, ότι θα έρθει η εθνική και στη Μελβούρνη.\nΗ εξέλιξη αυτή δικαιώνει και την εκστρατεία του «Νέου Κόσμου», αλλά και του προέδρου της Ελληνικής Κοινότητας, Βασίλη Παπαστεργιάδη, να γίνει το δεύτερο ματς στη Μελβούρνη.\nΌπως ανακοινώθηκε, την Τρίτη, 7 Ιουνίου, στο «Etihad Stadium» της Μελβούρνης, θα διεξαχθεί ο δεύτερος φιλικός αγώνας της εθνικής ομάδας της Ελλάδας με την αντίστοιχη της Αυστραλίας, ύστερα από την προγραμματισμένη για τις 4 Ιουνίου αναμέτρηση στο «ANZ Stadium» του Σίδνεϊ.\nΌσον αφορά τους συγκεκριμένους φιλικούς αγώνες, ο αρχηγός της εθνικής, Βασίλης Τοροσίδης, δήλωσε: «Εκ μέρους όλων των συμπαικτών μου, θα ήθελα να εκφράσω τον ενθουσιασμό μας για τους αγώνες στην Αυστραλία. Για εμάς, τους ποδοσφαιριστές, είμαι μεγάλη χαρά να αγωνιζόμαστε μπροστά σε συμπατριώτες μας στο εξωτερικό. Τα τελευταία χρόνια είχαμε το προνόμιο και τη χαρά να ζήσουμε και να εισπράξουμε την υποστήριξή τους στη Νότια Αφρική, στις ΗΠΑ, στη Βραζιλία, καθώς και σε πολλές ευρωπαϊκές χώρες. Είναι ξεχωριστές αυτές οι στιγμές για εμάς!».\n«Μας αρέσει που θα παίξουμε μπροστά στους φιλάθλους μας, αλλά και στους εγκατεστημένους στη Μελβούρνη Έλληνες, που είναι παθιασμένοι με την πατρίδα και το ποδόσφαιρό της. Θα δημιουργηθεί μια ιδιαίτερη ατμόσφαιρα στο γήπεδο» τόνισε ο ομοσπονδιακός προπονητής της Αυστραλίας, Άγγελος Ποστέκογλου.


ΤΟ ΓΡΕΚΙ: Μαύρη προπαγάνδα ΜΜΕ με τη ρευστότητα των τραπεζών, ανασκευή από τον ΑΝΤ1 (Βίντεο)\nΜαύρη προπαγάνδα ΜΜΕ με τη ρευστότητα των τραπεζών, ανασκευή από τον ΑΝΤ1 (Βίντεο)\nΣχετικό: Εγκρίθηκε ο ELA για τις ελληνικές τράπεζες - Σκουρλέτης -> ΑΝΤ1 και Πρώτο Θέμα διαδίδουν ψευδείς ειδήσεις σχετικά με τις τράπεζες παραβιάζοντας την νομοθεσία\nΣε μια προσπάθεια χειραγώγησης του εκλογικού σώματος και της κοινής γνώμης επιδόθηκε χθες σε (δήθεν) έκτακτο δελτίο ειδήσεων ο ΑΝΤ1, όπου αναφέρθηκε ότι η πολιτική αστάθεια δημιουργεί πρόβλημα στη ρευστότητα των τραπεζών και ότι έσπευσαν στον ΕΛΑ παίρνοντας ρευστότητα μόνο 15 μέρες.\nΆμεση ήταν η αντίδραση του εκπρόσωπος Τύπου του ΣΥΡΙΖΑ, ο Πάνος Σκουρλέτης σε μήνυμα του που απέστειλε μέσω twitter την Τετάρτη το βράδυ, προς τον ΑΝΤ1 και το Πρώτο Θέμα για τις τρομοκρατικές τους ειδήσεις αναφορικά...\nμε τις τράπεζες. Η παρέμβαση του Πάνου Σκουρλέτη ανάγκασε τον ΑΝΤ1 να ανασκευάσει.\nΗ αλήθεια όμως είναι ότι αυτή είναι η συνηθισμένη διαδικασία. Ο ΕΛΑ δεν δίνει ρευστότητα για παραπάνω από 15 μέρες. Μετά επανεξετάζεται για άλλες 15 μέρες. Η επόμενη συνεδρίαση του διοικητικού συμβουλίου της ΕΚΤ θα επανεξετάσει το θέμα στις 15 Φεβρουαρίου. Σύμφωνα με δημοσίευμα της Καθημερινής «οι ανάγκες του τραπεζικού συστήματος υπερκαλύπτονται με τη χθεσινή απόφαση, στον βαθμό μάλιστα που η προσφυγή των τραπεζών στον ELA είχε προληπτικό χαρακτήρα.»\nΣτο ίδιο κλίμα το δημοσίευμα του Πρώτου Θέματος με το χαρακτηριστικό τίτλο ότι «Ο Ντράγκι έδωσε λεφτά στις τράπεζες για… 15 ημέρες»!\nΔυστυχώς όμως υπάρχει ιστορικό προηγούμενο στην προσπάθεια χειραγώγησης της κοινής γνώμης προεκλογικά και στις ανασκευές λίγο αργότερα. Υπενθυμίζω ότι και στις πρόσφατες ευρωεκλογές και αυτοδιοικητικές το Μάιο του 2014 ο ΑΝΤ1 είχε επιδοθεί σε ανάλογη κινδυνολογία ακριβώς μία ημέρα πριν τις εκλογές.\nΤα βίντεο από τα παλιότερα "προεκλογικά" δελτία ειδήσεων του ΑΝΤ1. Μάλιστα είχε αναγκαστεί η κ. Χούκλη να ζητήσει δημόσια συγγνώμη, όμως όπως δυστυχώς βλέπουμε επαναλαμβάνονται τα ίδια κρούσματα παραπληροφόρησης με τον ίδιο τρόπο. Να ελπίζουμε σε μια εκ νέου ανασκευή και ένα τέλος σε αυτή την δεοντολογικά απαράδεκτη και πολιτικά ανορθόδοξη επιχείρηση χειραγώγησης.


Τρίτη, 12 Φεβρουαρίου 2019 18:35\nΟ εγκληματίας πολέμου Μαξ Μέρτεν, η δίκη του οποίου ξεκινάει σαν σήμερα το 1959 και η "σκοτεινή" εμπλοκή σ' αυτή την υπόθεση του ... "εθνάρχη" Κων/νου Καραμανλή\n>| 11/02/1959. Ξεκινά στην Αθήνα η δίκη του Μαξ Μέρτεν, του Ναζί εγκληματία πολέμου που υπηρέτησε στη Θεσσαλονίκη τη διετία 1942-1944, ως σύμβουλος της στρατιωτικής διοίκησης της πόλης. Ήταν ο άνθρωπος που υπέγραψε τη μεταφορά των 50.000 Εβραίων της Θεσσαλονίκης στο στρατόπεδο συγκέντρωσης του Άουσβιτς, ενώ είχε ευθύνη και για την αρπαγή των περιουσιών τους, που η συνολική τους αξία ξεπερνούσε τα 125.000.000 χρυσά φράγκα. Το Ειδικό Στρατοδικείο Εγκληματιών Πολέμου της Αθήνας καταδικάζει τον Μέρτεν σε 25ετή κάθειρξη.\nΈπειτα όμως από πιέσεις της Γερμανίας, η κυβέρνηση Καραμανλή, αφού τροποποίησε τον ισχύοντα νόμο (Ν.Δ. 3933/1959) για τους Γερμανούς υπηκόους που φέρονταν ως εγκληματίες πολέμου, αποφυλάκισε τον Μέρτεν και τον απέλασε στη Γερμανία, με την προϋπόθεση να εκτίσει εκεί την ποινή του. Τα γερμανικά δικαστήρια τελικά απάλλαξαν τελείως τον Μέρτεν «ελλείψει στοιχείων». (Πηγή: 902)\nΤα παραπάνω ιστορικά γεγονότα όμως, αποτελούν την μια πλευρά της περίπτωσης του εγκληματία πολέμου Μαξ Μέρτεν, Η άλλη όμως και η πιο ουσιαστική αποκρύπτεται επιμελώς και όχι μόνο από τους ιστορικούς της συντηρητικής παράταξης. Κι αυτή έχει να κάνει με την εμπλοκή του "εθνάρχη" Κωνσταντίνου Καραμανλή - όχι της κυβέρνησης του, αλλά του ίδιου προσωπικά- στο να ξελασπώσει ο Γερμανός εγκληματίας πολέμου.\nΚι αυτό γιατί -σύμφωνα με δημοσιεύματα- ο Μέρτεν τον απείλησε ότι θα αποκαλύψει τον ρόλο του Καραμανλή κατά το διάστημα της Γερμανικής κατοχής. (Είναι μια σελίδα της ιστορίας που ακόμα έχει μείνει σκοτεινή).\nΑς τα πιάσουμε όμως τα πράγματα με την σειρά. Το καθεστώς που προέκυψε στην Δυτική Γερμανία μετά τον Β' Παγκόσμιο Πόλεμο, ανταμείβοντας τον Μέρτεν για τις "ευδόκιμες υπηρεσίες" που είχε προσφέρει σαν υψηλόβαθμο ναζιστικό στέλεχος του δίνει κρατικά αξιώματα και έτσι βρίσκεται να υπηρετεί σαν επιτελικό στέλεχος στο υπουργείο Δικαιοσύνης της Δυτικής Γερμανίας.\nΤον Μάη του 1957, παριστάνοντας τον τουρίστα έρχεται στην Θεσσαλονίκη, κατά μια εκδοχή για να αναζητήσει τον θησαυρό που είχε αρπάξει απ' τον Εβραϊκό πληθυσμό κατά την εποχή της παντοδυναμίας του, και κάπου τον είχε κρύψει μη κατορθώνοντας στην αποχώρηση του να τον μεταφέρει στην πατρίδα του.\nΑναγνωρίζεται όμως από κάποια θύματά του, και καταγγέλλεται στον Αντιεισαγγελέας του Αρείου Πάγου, Ανδρέα Τούση. Αυτός δίνει εντολή στον Εισαγγελέα Εφετών Θεσσαλονίκης, Ταρασουλέα να συλληφθεί ο Μέρτεν και να προφυλακιστεί καθώς εκκρεμούσε εις βάρος του ένταλμα σύλληψης από το 1947 για εγκλήματα πολέμου. Ετσι και έγινε.\nΟταν πληροφορείται αυτή την εξέλιξη ο Κων. Καραμανλής, τρελαίνεται. Παίρνει τον Τούση στο τηλέφωνο και τον απειλεί σχεδόν βρίζοντάς τον! Ο Α. Τούσης, κρατά ηρωική στάση κι αρνείται να αποφυλακίσει το χιτλερικό κάθαρμα: «Ό,τι λέει ο νόμος κ. Πρόεδρε», φέρεται να απάντησε στον "εθνάρχη". (Φυσικά ο Τούσης πέφτει σε δυσμένεια και ενώ αναμενόταν η προαγωγή του στη θέση του Εισαγγελέα του Αρείου Πάγου, η κυβέρνηση της ΕΡΕ έβαλε στη θέση του τον αυλόδουλο λεκέ, Κων/νο Κόλλια, μετέπειτα πρωθυπουργό της Χούντας).\nΑπό δω και πέρα θα δώσουμε τον λόγο στον Βασίλη Ραφαηλίδη -μέσα από το βιβλίο του "Ιστορία (κωμικοτραγική) του νεοελληνικού κράτους 1830-1974", να μας μιλήσει περισσότερο γι' αυτή την "σκοτεινή" σελίδα απ' τον πολιτικό βίο του "εθνάρχη¨:\nΤο σκάνδαλο Μέρτεν\nΚαλυμμένος, λοιπόν, με την ιδιότητα του κρατικού λειτουργού, ξαθαρρεύει και λέει να επισκεφτεί τον τόπο του εγκλήματος, τη Θεσσαλονίκη. Κι έτσι, τον Σεπτέμβριο του 1960 έρχεται στη συμπρωτεύουσα για διακοπές, γνωρίζοντας πως έχει δικαστεί και καταδικαστεί ερήμην από ελληνικό δικαστήριο ως εγκληματίας πολέμου.\nΈνα χρόνο πριν, το 1959, ο Καραμανλής διά νόμου έχει αποφανθεί πως οι Γερμανοί εγκληματίες πολέμου που έδρασαν εγκληματικά στην Ελλάδα, δεν πρέπει να δικάζονται στην Ελλάδα αλλά στη Γερμανία. Που έχει σταματήσει προ πολλού να διώκει τα άξια της γερμανικής πατρίδας τέκνα με το επιχείρημα πως δεν υπηρέτησαν τον Χίτλερ τότε αλλά την πατρίδα.\nΣου λέει, λοιπόν, ο Μέρτεν, αφού είμαστε πλέον φίλοι με τους Έλληνες, θα επιστρέφω στον τόπο του εγκλήματος ως φίλος.\nΝαι, αλλά είχε δικαστεί και καταδικαστεί απ’ την ελληνική δικαιοσύνη πριν απ’ τον κατ’ ουσίαν αμνηστεύοντα τους Γερμανούς εγκληματίες πολέμου νόμο του 1959.\nΣυνεπώς δεν θα μπορούσε να σταλεί στη Γερμανία να ξαναδικαστεί. Κι έτσι, βάσει του δεδικασμένου, ο πανέντιμος αντεισαγγελέας του Αρείου Πάγου Ανδρέας Τούσης διατάσσει τη σύλληψη του τουρίστα Μέρτεν, αδιαφορώντας για την ιδιότητά του ως ανωτέρου υπαλλήλου του γερμανικού κράτους.\nΤου Καραμανλή, του κόβονται τα ποδάρια. Και λέει υποθέτω μέσα του: να γιατί η ελληνική δικαιοσύνη δεν πρέπει να είναι ανεξάρτητη. Ανεξάρτητη δικαιοσύνη σ’ ένα κράτος εξαρτημένο από χίλιες μεριές δε νοείται.\nΗ βασίλισσα Φρειδερίκη, εγγονή του τελευταίου Γερμανού Κάιζερ (Αυτοκράτορα) και μέλος της νεολαίας του Χίτλερ στα νιάτα της, τρώει τα σίδερα και τελικά πείθει τον Καραμανλή να εκδώσει νομοθετικό διάταγμα διά του οποίου ο Μέρτεν, στις αρχές του 1960 στέλνεται στη Γερμανία να δικαστεί εκεί.\nΓια να σωθούν τα προσχήματα, οι Γερμανοί στήνουν ένα δικαστήριο-οπερέτα, αλλά ο Μέρτεν δεν είναι απ’ αυτούς που θα μπορούσε να ανεχτεί τη διαπόμπευση, να δικάζεται όψιμα, το 1960, σαν εγκληματίας πολέμου, όντας ανώτερος υπάλληλος της γερμανικής κυβέρνησης.\nΚι έτσι, εκεί που ο Καραμανλής νόμιζε πως ξέμπλεξε με τον Μέρτεν, μπλέκει χειρότερα. Γιατί ο Μέρτεν κατονομάζει σα συνεργάτες του στην κατεχόμενη Ελλάδα τον πρωθυπουργό Κωνσταντίνο Καραμανλή, τον υπουργό Εσωτερικών Δημήτριο Μακρή, τη σύζυγό του Δοξούλα Λεοντίδου και τον υπουργό Εθνικής Αμύνης Γεώργιο θεμελή.\nΟ Μέρτεν λέει πως έχει φωτογραφίες που αποδεικνύνουν τους ισχυρισμούς του.\nΑλλά ύστερα από ταχύτατες ενέργειες της ελληνικής διπλωματίας, οι φωτογραφίες εξαφανίζονται και ο Μέρτεν απαλλάσσεται των κατηγοριών, χάρη στον θρασύτατο εκβιασμό...\nΣ' όλη αυτή την υπόθεση τα ερωτηματικά μέχρι σήμερα εξακολουθούν να είναι πάρα πολλά. Σε μια προσπάθεια να προσεγγίσουμε ακόμα περισσότερο αυτό το θέμα, παραθέτουμε ένα απόσπασμα από το βιβλίο του Γιάννη Κάτρη «Η άνοδος του νεοφασισμού στην Ελλάδα», εκδόσεις Παπαζήσης\nΗ μεταπολεμική Ελλάδα δεν έδειξε υπερβολική αυστηρότητα στους Γερμανούς εγκληματίες πολέμου. Παρά το γεγονός ότι η χώρα υπέστη τρομακτικές θυσίες σε αίμα και αγαθά (οι νεκροί υπολογίσθηκαν σε 490.000 και οι υλικές ζημίες στα 28% του εθνικού πλούτου), ελάχιστοι από τους δήμιους και τους συνεργάτες τους καταδικάστηκαν. Και αυτοί σε ποινές φυλακίσεως. Πολύ σύντομα αμνηστεύθηκαν.\nΑνάλογη ευμενή μεταχείριση είχε και ο Μαξ Μέρτεν. Είχε στην πλάτη του κάποια ερήμην ελληνική καταδίκη, αλλ’ αυτό δεν τον εμπόδιζε να ζει αξιοπρεπώς στη Μπον και να κατέχει υψηλή διοικητική θέση στο υπουργείο Δικαιοσύνης της Ομοσπονδιακής Γερμανίας.\nΜε τον αέρα που του έδινε η κυβερνητική του ιδιότητα δεν δίστασε το καλοκαίρι του 1959 να διαλέξει για τις διακοπές του τη Θεσσαλονίκη, με την οποία τον έδεναν τόσες και τόσες αναμνήσεις …\nΗ κυβέρνηση Καραμανλή δεν ενοχλήθηκε από την τουριστική παρουσία του δήμιου των Εβραίων. Αλλά ο αρχηγός του Γραφείου Διώξεως Εγκληματιών Πολέμου αντεισαγγελέας του Αρείου Πάγου Ανδρέας Τούσης, ένας δικαστικός με υψηλό αίσθημα ευθύνης και εθνικής συνειδήσεως, εξέδωκε ένταλμα συλλήψεως του Μέρτεν.\nΟ Μαξ Μέρτεν κλείστηκε στις φυλακές.\nΣάλος στην Αθήνα. Αλλά μεγαλύτερος σάλος στην Μπον, όπου η Ομοσπονδιακή Κυβέρνηση επενέβη, όχι για να ζητήσει το φάκελο των εγκλημάτων του Μέρτεν και να τον απομακρύνει – τουλάχιστον – από την υπεύθυνη κυβερνητική θέση που κατείχε, αλλά για να αξιώσει την άμεση απελευθέρωσή του.\nΟ Γερμανός πρεσβευτής ανεβοκατέβαινε μέρα – νύχτα τις σκάλες του υπουργείου Εξωτερικών και του πρωθυπουργικού γραφείου. Τα ανάκτορα, υποκινηθέντα από τον δραστήριο πρεσβευτή, επέδειξαν συγκινητικό ενδιαφέρον για τον ταλαιπωρούμενο στις άθλιες ελληνικές φυλακές Γερμανό αξιωματούχο.\nΗ βασίλισσα Φρειδερίκη, εγγονή του τελευταίου Γερμανού αυτοκράτορα και δραστήριο μέλος της χιτλερικής νεολαίας, έγινε έξω φρενών. Ώστε έτσι εννοεί ο κύριος αντεισαγγελεύς την καλλιέργεια των πολιτιστικών και εμπορικών σχέσεων με τη Γερμανία; Με το βρυκολάκιασμα του ξεχασμένου παρελθόντος θ’ αναπτυχθεί ο ελληνικός τουρισμός;\nΗ κυβέρνηση Καραμανλή δεν χρειαζότανε και μεγάλη πίεση για να δώσει άφεση αμαρτιών στο Μέρτεν… Ο υπουργός της Δικαιοσύνης κατέθεσε στη Βουλή ένα νομοσχέδιο, που ικανοποιούσε απόλυτα την αξίωση της Μπον. Αλλά στο μεταξύ είχε ξεσπάσει εσωτερικός σάλος.\nΟ αντικυβερνητικός τύπος δεν άφησε ανεκμετάλλευτη την ευκαιρία. Τα εγκλήματα του Μέρτεν ξαναζωντάνεψαν στις στήλες των εφημερίδων. Η αντιπολίτευση στη Βουλή σφυροκοπούσε την κυβέρνηση. Οι οργανώσεις των θυμάτων της κατοχής εξέδωκαν έντονα ψηφίσματα διαμαρτυρίας. ελληνικής και της διεθνούς κοινής γνώμης η κυβέρνησις κατέληξε σε μια μέση λύση.\nΜε το νομοθετικό διάταγμα 4016/1959 «περί εκκαθαρίσεως του θέματος των εγκληματιών πολέμου» η Ελλάδα παραιτήθηκε από το δικαίωμα εκδικάσεως περιπτώσεων που αφορούσαν ναζί εγκληματίες πολέμου. Οι περιπτώσεις αυτές μεταβιβάσθηκαν στις αρχές της Μπον.\nΑπό το νομοθετικό όμως «συγχωροχάρτι» εξαιρέθηκαν - με επιμονή της αντιπολιτεύσεως - οι περιπτώσεις για τις οποίες υπήρχε το δεδικασμένο. Ο Μαξ Μέρτεν θα συνέχιζε να κάνει τις διακοπές του στις ελληνικές φυλακές.\nΗ μικρή αυτή νίκη της ηθικής και του δικαίου αποδείχτηκε πρόσκαιρη. Ούτε η γερμανική κυβέρνηση, ούτε η Φρειδερίκη εγκατέλειψαν τον αγώνα. Και τελικά επέβαλαν τη θέλησή τους.\nΣτις αρχές του 1960 με νέο νομοθετικό διάταγμα και αφού τονίστηκε μελοδραματικά στη Βουλή η ανάγκη να θυσιασθούν οι θλιβερές αναμνήσεις της κατοχής, χάριν της ελληνογερμανικής φιλίας, ο δήμιος των Εβραίων αφέθηκε ελεύθερος.\nΤην ίδια μέρα έπαιρνε το αεροπλάνο για τη Μπον.\nΆνθρωποι όμως σαν τον Μέρτεν δεν είναι ανοικτίρμονες μόνο στα αθώα θύματά τους. Τιμωρούν εξίσου σκληρά και τους φίλους τους εκείνους, που προς στιγμήν έστω φάνηκαν να τους απαρνούνται.\nΌταν γύρισε στην πατρίδα του ο Μέρτεν, σύμφωνα με τη συμφωνία Αθηνών – Μπον, έπρεπε - για να τηρηθούν οι τύποι - να περάσει από ένα γερμανικό δικαστήριο. Και τότε έσκασε η μπόμπα.\nΚαι ήρθε στην επιφάνεια μια από τις αποπνικτικώτερες ηθικές αναθυμιάσεις.\nΜε υπόμνημα που κατέθεσε στο δικαστήριο ο Μαξ Μέρτεν, εξιστορώντας τη δραστηριότητά του στην Ελλάδα κατά την κατοχή, ανέφερε έναν αριθμό συνεργατών του. Ανάμεσα σ’ αυτούς:\nβ) ο υπουργός Εσωτερικών Δημήτριος Μακρής (πρώτος από αριστερά στη φωτογραφία),\nΗ καταγγελία του Μέρτεν, πλαισιωμένη από σχετικά άρθρα του «Σπήγκελ» (28 Σεπτ. 1960) και της «Ηχώ του Αμβούργου», είχε στην ερεθισμένη ελληνική κοινή γνώμη εκρηκτικούς αντίκτυπους.\nΟ ευρωπαϊκός τύπος (εν μέρει και ο αμερικανικός) ασχολήθηκαν επί εβδομάδες με τη νέα τροπή που πήρε η υπόθεση Μέρτεν. Και βέβαια οι υπεύθυνοι για τα ελληνικά θέματα κύκλοι του Σταίητ Ντιπάρτμεντ δεν έλαμπαν από ευδαιμονία…\nΗ ηγεσία της ελληνικής δεξιάς, το χαϊδεμένο παιδί της αμερικανικής πολιτικής και του NATO, να γίνεται ο στόχος της λάσπης που εκτοξεύει ένας εγκληματίας πολέμου;\nΈνας υπάλληλος της αμερικανικής πρεσβείας που ρωτήθηκε αρνήθηκε να κάνει οποιοδήποτε σχόλιο. Είπε όμως χαρακτηριστικά ότι η αλληλογραφία με την Ουάσιγκτον για την υπόθεση Μέρτεν ήταν μάλλον ογκώδης.\nΗ καταγγελία για το πρόσωπο του Κωνσταντίνου Καραμανλή μένει αναπόδεικτη και προφανώς είναι ψευδής. Για όλους όμως τούς άλλους υπάρχουν ισχυρές ενδείξεις ενοχής.\nΟ Δημήτριος Μακρής, ο πανίσχυρος και δυναμικός υπουργός των Εσωτερικών ζούσε στη Θεσσαλονίκη κατά την κατοχή και ασκούσε το επάγγελμα του δικηγόρου. Σύμφωνα με αξιόπιστες μαρτυρίες ο Μακρής υπεράσπιζε στα γερμανικά στρατοδικεία κατηγορούμενους Έλληνες πολίτες. Αυτή η εξαιρετικά προσοδοφόρα δραστηριότητα δεν μπορεί να θεωρηθεί ιδιαίτερα τιμητική. Είναι πασίγνωστο ότι μόνον εκείνοι που είχαν συναλλακτικούς δεσμούς με τον κατακτητή μπορούσαν ν’ αποτολμήσουν εμφάνιση συνηγόρου στα θηριώδη γερμανικά στρατοδικεία.\nΓια τη σύζυγό του Δοξούλα προσκομίστηκαν στοιχεία ότι επί κατοχής υπηρετούσε στη γερμανική διοίκηση ως γραμματεύς του Μαξ Μέρτεν. Σε κάποια μάλιστα επέτειο πρόσφερε στον προϊστάμενό της ως δώρο ένα λεύκωμα με αναμνηστικές φωτογραφίες.\nΤέλος, για τον υφυπουργό Εθνικής Αμύνης Θεμελή έγινε γνωστό (το παραδέχθηκε και ο ίδιος) ότι στην κατοχή είχε διορισθεί από τη γερμανική διοίκηση Νομάρχης. Δεν χωρεί καμιά αμφιβολία ότι στις διοικητικές αυτές θέσεις οι Χιτλερικοί δεν τοποθετούσαν παρά μόνο στενούς και δοκιμασμένους συνεργάτες τους.\nΤο οπλοστάσιο του Μέρτεν, ως εδώ, δεν φαίνεται απρόσβλητο. Αλλά η συνέχεια που πήρε η υπόθεση επιβάρυνε καταθλιπτικά τη θέση των κατηγορηθέντων.\nΗ ελληνική κυβέρνηση έσπευσε να διαψεύσει την καταγγελία του Μέρτεν. Αλλά η διάψευση δεν περιείχε ούτε ένα τεκμήριο που ν’ αναιρεί την ουσία της κατηγορίας. Για λόγους συμπαραστάσεως - κατόπιν διπλωματικών συνεννοήσεων, στις οποίες αναμίχθηκε και η Ουάσιγκτον - δημοσιεύτηκε και μια ανακοίνωση της γερμανικής κυβερνήσεως (28 Σεπτ.1960). Αλλά το ηθικό και πολιτικό πρόβλημα που έφερε στην επιφάνεια ο Μέρτεν παρέμεινε ανοικτό.\nΈνας μόνο δρόμος, ίσιος, τίμιος και καθαρός, υπήρχε για να ξεκαθαρίσει η βρώμικη υπόθεση: Η παραίτηση των Καραμανλή, Μακρή, Θεμελή από την κυβέρνηση και η προσφυγή αυτών, ως ιδιωτών, στη γερμανική Δικαιοσύνη. Αν ο Μέρτεν δεν απεδείκνυε την ακρίβεια των καταγγελιών του οι συκοφαντημένοι ηγέτες της δεξιάς θα είχαν αποπλύνει το στίγμα της κατηγορίας και θα επέστρεφαν θριαμβευτές…\nΔεν ακολούθησαν όμως αυτόν τον δρόμο, παρά το γεγονός ότι τους τον υπέδειξε η αντιπολίτευση.\nΑντί να παραιτηθούν και να προσφύγουν στα γερμανικά δικαστήρια οι Μακρής και Θεμελής κατέθεσαν μηνύσεις εναντίον του Μέρτεν στα ελληνικά δικαστήρια…(Ο Καραμανλής δεν έκανε ούτε αυτό. Δικαιολογούμενος εξήγησε ότι η ελληνικά δικαστική κρίση για τους Μακρή - Θεμελή θα έκρινε αυτόματα και τη δική του περίπτωση). Η οδός που επέλεξαν οι κατηγορηθέντες θα άφηνε - όπως και άφησε - αξεκαθάριστο το ηθικό τους πρόβλημα.\nΟ λόγος ήταν ότι δεν υπήρχε τρόπος εξαναγκασμού του Μέρτεν να προσέλθει στα ελληνικά δικαστήρια. Δεν είχε παραφρονήσει ο Μέρτεν να ξανάρθει στην Ελλάδα ως κατηγορούμενος και ν’ αντιμετωπίσει δύο πανίσχυρους υπουργούς (και από τα παρασκήνια τον ίδιο τον πρωθυπουργό).\nΚαι φυσικά δεν ήρθε. Και το θέμα δεν ξεκαθαρίσθηκε. Το στίγμα έμεινε. Οι κατηγορηθέντες δεν ετόλμησαν ν’ αντιμετωπίσουν τον Μέρτεν (στα γερμανικά δικαστήρια), κατεχόμενοι από κάποιο πλέγμα και φοβούμενοι (ή μάλλον γνωρίζοντες) ότι οι εφεδρείες του Μέρτεν θα τους συνέτριβαν.\nΕγράφη, άλλωστε, στον γερμανικό Τύπο, χωρίς να διαψευσθεί, ότι ο Μέρτεν διέθετε φωτογραφικό υλικό, ικανό να τινάξει στον αέρα όχι μόνο τα κατονομασθέντα πρόσωπα, αλλά ευρύτερο κύκλο προσωπικοτήτων της δεξιάς.\nΜε αυτά τα δεδομένα η κρίση της ιστορίας είναι εξουθενωτική για τρία τουλάχιστον πρόσωπα της υποθέσεως Μέρτεν (ζεύγος Μακρή και Θεμελή), όταν μάλιστα υπομνησθεί ότι η πολιτεία είχε εμπιστευτεί στο μεν Μακρή την εσωτερική ασφάλεια, στον δε Θεμελή τη διοίκηση των ενόπλων δυνάμεων της χώρας.\nΩς προς τον Καραμανλή η περίπτωσή του είναι διαφορετική. Προσωπικά ο τότε πρωθυπουργός, φαίνεται από τα γεγονότα αμέτοχος των κατηγοριών. Γιατί όμως ακολούθησε τακτική που άφησε τη σκιά της υποψίας να πλανάται; Η μόνη εξήγηση πηγάζει από το γεγονός ότι ο Καραμανλής δεν ήταν μόνο πρωθυπουργός. Ήταν και αρχηγός της δεξιάς και επί πλέον εκλεκτός της βασιλικής και αμερικανικής ευνοίας. Ποιο το κέρδος αν εξασφάλιζε τη δικαστική πιστοποίηση της προσωπικής του αθωότητας και άφηνε κηλιδωμένη - με δικαστική απόφαση - την πολιτική παράταξη, της οποίας ήταν ο αναγνωρισμένος αρχηγός; Ακόμη και αν δεχτούμε ότι ο κάπως παρορμητικός χαρακτήρας του τον έσπρωχνε στο σωστό δρόμο, οι πολλαπλές εξαρτήσεις του από την ξένη κηδεμονία και από το παλάτι όρθωναν μπροστά του ανυπέρβλητο φράγμα. Ο Καραμανλής ακολούθησε τακτική συγκαλύψεως. Για να σωθεί η υπόληψη της δεξιάς (και των προστατών της) έπρεπε τα πειστήρια του εγκλήματος να εξαφανισθούν. Και το επέτυχε με την αποφασιστική συνδρομή της γερμανικής κυβερνήσεως.\nΈπειτα από χρόνια ο Θωμάς Υψηλάντης, που ήταν - την εποχή του σκανδάλου Μέρτεν - πρεσβευτής στην Μπον, απεκάλυψε μερικές δραματικές πτυχές από την ελληνογερμανική διακυβερνητική επιχείρηση για την απόσπαση των πολύτιμων πειστηρίων από τα χέρια του Μαξ Μέρτεν.\nΤελικά, όλα «πήγαν καλά». Ο Μέρτεν περί τα μέσα Νοεμβρίου 1960 παρέδωσε το φωτογραφικό οπλοστάσιό του. Στην Αθήνα, όταν ελήφθη το σχετικό τηλεγράφημα, πολλές καρδιές ξανάρχισαν να χτυπούν με τον κανονικό τους ρυθμό…\nΤο βαρύ απειλητικό σύννεφο Μέρτεν είχε διαλυθεί. Η ειδυλλιακή ζωή του κατεστημένου θα συνεχιζόταν αδιατάρακτη.\nΔιαβάστηκε 27569 φορές\nH «Συνοικία το όνειρο» και ο εφιάλτης του μετεμφυλιακού κράτους – του Δάνη Παπαβασιλείου\nΠερισσότερα σε αυτή την κατηγορία: « Αγρίνιο: Μεγάλη Παρασκευή 1944 – Η εκτέλεση των 120 "Μποναμάς" του Κώστα Βάρναλη (Φλεβάρης 1931) »


Βράχος Ακρόπολης - Ξενάγηση για παιδιά | Βόλτες στην πόλη\nΤην Κυριακή 3 Νοεμβρίου εγκαινιάζουμε το χειμερινό ωράριο των αρχαιολογικών χώρων και των μουσείων μας αλλά και την περίοδο όπου κάθε 1η Κυριακή του μήνα η είσοδος θα είναι δωρεάν. Ευκαιρία λοιπόν για την πιο αγαπημένη ξενάγηση των παιδιών στον Ιερό Βράχο της Ακρόπολης!\nΈκπτωση 10% για τρίτεκνες και πολύτεκνες οικογένειες με την επίδειξη της κάρτας τριτεκνίας/πολυτεκνίας και με την προϋπόθεση ότι και τα 3 ή περισσότερα παιδιά θα παρακολουθήσουν την ξενάγηση.\nΚρατήσεις θέσεων γίνονται μόνον με την συμπλήρωση και υποβολή της σχετικής φόρμας. Όλες οι θέσεις κρατούνται μέχρι την ημερομηνία της εξόφλησής τους δηλαδή έως και 5 ημέρες πριν την ημερομηνία της ξενάγησης ή σε συγκεκριμένη ημερομηνία καθ' υπόδειξη της εταιρίας. Κατόπιν αυτής της ημερομηνίας αν δεν έχουν εξοφληθεί οι θέσεις χάνονται. Αν δηλώσατε συμμετοχή μετά από αυτό το χρονικό περιθώριο θα πρέπει να εξοφλήσετε την κράτησή σας άμεσα.


Παπαδήμος ή δραχμή. Με το λαό ή με τον αρχηγό. - Πολιτική - Ειδήσεις NewsIt.gr\nΤελευταία ενημέρωση: 12.11.2011 | 08:30\nΠρώτη δημοσίευση: 12.11.2011 | 08:26 Η πυκνή πολιτική ζωή των τελευταίων εβδομάδων ξεκαθαρίζει το τοπίο των διλημμάτων και δημιουργεί νέες δυναμικές στην κοινωνία και στο κομματικό σύστημα.\nΚαι οι δύο, ηγέτες πολλαπλά κατώτεροι των περιστάσεων, δημιούργησαν με την ακρότητα της προκλητικής στάσης τους, τους όρους μιας εθνικής αφύπνισης. Κοινωνικές, επιχειρηματικές και κοινοβουλευτικές, σκόρπιες δυνάμεις και φωνές, κατάφεραν να αποτρέψουν το επικείμενο τερατούργημα.\nΤο δίλημμα ήταν τόσο ξεκάθαρο , που δεν χρειάσθηκαν διαπραγματεύσεις, ζυμώσεις, κείμενα και υπογραφές. Εκφραζόταν από παντού και οι βουλευτές το εισέπραξαν ως γνήσιοι εκπρόσωποι. Για τρίτη φορά από το 1974 η κοινωνία λειτούργησε στοιχισμένα.\nΗ νομοθετική εξουσία που στο μεταπολιτευτικό μοντέλο έχει αλλοιωθεί, συνθλιβεί κάτω από την εκτελεστική και το συνακόλουθο κομματικό σύστημα, έρχεται να διεκδικήσει την βασική της αποστολή. Να εκπροσωπεί. Η διακομματική «επανάσταση» των βουλευτών την Τετάρτη είναι ελπιδοφόρα και μακάρι να αποτελέσει αφορμή εξισορρόπησης της λειτουργίας των εξουσιών στη δημοκρατία μας.\nΗ παρουσία Παπαδήμου και η επιτακτική ανάγκη εφαρμογής των πολιτικών της δανειακής σύμβασης θα αναδεικνύουν καθημερινά το δίλημμα. Εθνικό και στενά κομματικό συμφέρον θα συγκρούονται.\nΟι μήνες διακυβέρνησης θα είναι πυκνοί και μπορεί να γίνουν και χωνευτήρι αναδημιουργίας του κομματικού συστήματος. Γιάννης Αναστασάκος\tΚάντε μας follow στο twitter\nΑλέξη ιδού η πραγματική απάντηση στα μέτρα και στα μνημόνια\nΣύζυγος Μακρόν: Μετά τον Νίκο Δήμου χτύπησε και η Ελενα Ακρίτα


Decor Asylum: Μία ζέβρα στο μπάνιο\nΈτσι, όταν πρωτομπήκαμε στο Άσυλο, πέρσυ τον Αύγουστο, και με την λογική του προσωρινού, μέχρι να βρεθεί μία οικονομική αλλά και στα γούστα μας λύση, πήραμε από το ΙΚΕΑ το παρακάτω επιπλάκι, για να κρύψουμε κυρίως τις σωληνώσεις του νιπτήρα αλλά και για να έχω ένα μικρό μέρος να βάζω τα καθαριστικά.\nΚαι να το, θλιβερότατο, στο μπάνιο μας\nΩς γνωστόν, ουδέν μονιμότερο του προσωρινού, και πέρασε σχεδόν ένας χρόνος. Μέχρι εχτές το απόγευμα που μάς έριξαν το διαφημιστικό φυλλάδιο των Lidl και είδα αυτό το αυτοκόλλητο πλαστικό.\nΗ πρώτη σκέψη ήταν να αγοράσω ένα και να ντύσω με αυτό το επιπλάκι του μπάνιου. Η δεύτερη σκέψη ήταν πως μάλλον με την υγρασία και τα νερά που πέφτουν από τον νιπτήρα θα ξεκολλούσε. Η τρίτη ήταν: "γιατί να μην ζωγραφίσω επάνω στο έπιπλο το ίδιο ζεβρέ σχέδιο με το λίγο χρυσό χρώμα που είχε περισσέψει από τον Πυρετό Χρυσού;"\nΜαντέψατε την συνέχεια αυτής της σκέψης;\nΈτρεξα σπίτι, έβγαλα τα σύνεργα, ήτοι ένα λεπτό πινελάκι και το λίγο χρώμα που είχε απομείνει και στρώθηκα στη δουλειά. Δεν μπήκα καν στην λογική του τριψίματος, της προετοιμασίας της επιφάνειας ή των προσχέδιων με μολύβι- ήθελα να το κάνω αμέσως και δεν μπορούσα να ασχοληθώ με τέτοιες λεπτομέρειες- και μετά από λίγη ώρα το επιπλάκι είχε μεταμορφωθεί. Τα περισσότερα σχέδια είναι στην πάνω επιφάνεια και τις μπροστινές πόρτες, ενώ τα πλαϊνά, τα κράτησα σχετικά απλά.\nΔεν εγκαταλείπω το "όνειρο" ενός κανονικού επίπλου με επικαθήμενο νιπτήρα. Απλώς μέχρι αυτό να πραγματοποιηθεί, έχουμε πλέον στο μπάνιο μας ένα επίπλο με αρκετή δόση χιούμορ.\nΤην προσωπική μας ζέβρα στο μπάνιο!\nΜαργαρίτα 25 Ιουνίου 2013 - 11:02 π.μ.\nΕντάξει δεν υπάρχεις!\nΔημιουργείς όπου σταθείς ε;;;\nΈγινε πολύ ωραίο! Ούτε που θα μου περνούσε από το μυαλό\nDimitra Decorasylum 25 Ιουνίου 2013 - 1:13 μ.μ.\nΠενία τέχνας κατεργάζεται! Δύσκολοι καιροί για πρίγκηπες & πριγκηπέσες, οπότε λίγο diy δεν βλάπτει :) Καλημέρα Μαργαρίτα.\nkathycallie 13 Ιανουαρίου 2014 - 3:33 μ.μ.\nΤο ίδιο επιπλάκι έχω κι εγώ στο wc μας. Αλλά λόγω ενοικίου κι εμείς αποφασίσαμε να μην το τρυπήσουμε και το έχουμε σε μιαν άλλη άκρη. (εμάς ηταν σε με άλλες δύο στήλες που έχουμε στο πάνω μπάνιο). Ευτυχώς εμάς έχουν κάλυμμα οι σωληνώσεις. Απλά δεν είχα κάποιο ντουλάπι για αποθήκευση. Πολύ ωραίο το έκανες!\nDimitra Decorasylum 13 Ιανουαρίου 2014 - 4:04 μ.μ.\nΔεν ξέρω για εσένα, αλλά εμένα μου είναι μεγάλος καημός ένα μπάνιο με αρκετό χώρο για αποθήκευση και έναν μεγάλο πάγκο! Ακόμα με αυτό το επιπλάκι είμαστε.... το προσωρινό!!


ΧΕΡΕΝΦΕΝ - ΟΣ (27/10/20, 20:45) ΣΤΟΙΧΗΜΑ - MatchMoney\nΚΥΠΕΛΛΟ ΟΛΛΑΝΔΙΑΣ - 2020/2021\n3 - 1 27-10-20\nΓια τον αγώνα ΧΕΡΕΝΦΕΝ-ΟΣ γράφει ο Γιώργος Πετρής Ημερομηνία: 11:03 27/10/20\n1ος γύρος του κυπέλλου Ολλανδίας. Μονά ματς. Σε περίπτωση ισοπαλίας ακολουθεί παράταση και αν χρειαστεί η διαδικασία των πέναλτι.\nΔιέσυρε με 4-0 στο γειτονικό ντέρμπι την Εμεν. Νωθρή στο πρώτο 20λεπτο, βρήκε το γκολ που έψαχνε στο 26′ και τρία λεπτά αργότερα εκμεταλλεύτηκε το δώρο της Εμεν για το 2-0. Πήρε τα πάνω της έκτοτε, όλα τέλειωσαν και τυπικά στο 52′ όταν και κέρδισε αποβολή, ενώ από το 77′ έπαιζε με δύο παίκτες παραπάνω.\nΑπό τα δυνατά, σοβαρά και σταθερά κλαμπ της κατηγορίας, που ωστόσο τα τελευταία χρόνια δεν μπορεί να κάνει την υπέρβαση και περιορίζεται σε ένα καλό πλασάρισμα. Νεανική ομάδα με πολύ ταλέντο, συνήθως δεν τα πηγαίνει καλά στο κύπελλο και δεν φτάνει μακριά.\nΣε τρίτο απών ο νεαρός βασικός εξτρέμ Φαν ντερ Χέιντε (4/0). Τρεις αλλαγές στην ενδεκάδα, ξεκουράζονται ο μπακ Φλοράνους (6/0), ο χαφ Μέιερ (6/1) και ο στόπερ Φαν Χέκε (5/0).\nΣτα τελευταία της τρία παιχνίδια έχει αποκομίσει εφτά βαθμούς. Αναβλήθηκε το παιχνίδι με τους νέους της Ουτρέχτης, καθώς η ΟΣ είχε πέντε κρούσματα. Τελευταίο της παιχνίδι η νίκη με 2-0 (20/10) με την Ντεν Μπος εντός έδρας.\nΠολύ μικρό μέγεθος ακόμα και για την δεύτερη κατηγορία στην οποία βρίσκεται εδώ και αρκετά χρόνια. Χωρίς ιδιαίτερους στόχους, τα τελευταία δύο χρόνια έχει γκρεμίσει αυτό που έχτιζε και έχει πέσει επίπεδο. Στο κύπελλο συνήθως σφυρίζει αδιάφορα και τα προηγούμενα χρόνια αποκλείεται ακόμα και από ερασιτεχνικές ομάδες. Κακή πορεία στο πρωτάθλημά της έως τώρα. Ξεκίνησε δραματικά στη 2η κατηγορία φέτος, αλλά στη συνέχεια έδειξε βελτίωση.\nΠέντε παίκτες της ήταν θετικοί την Παρασκευή και λογικά απουσιάζουν τώρα.\nΗ Χέρενφεν δεν έχει δώσει κανένα δικαίωμα φέτος και είναι δύο κλάσεις πάνω από την ΟΣ, μοιραία ο άσος στο 1,15.\nΚαλή επιλογή μοιάζει το no goal στο 1,78 του Stoiximan, η Χέρενφεν πολύ δυνατή αμυντικά και δεν θα επιτρέψει πολλές φάσεις στην ΟΣ. Η τελευταία θα κατέβει και με απώλειες στο σημερινό παιχνίδι.\nΚΥΠΕΛΛΟ ΟΛΛΑΝΔΙΑΣ 2010/2011 - 2011/2012 11 - 1 2012/2013 - 2013/2014 - 2014/2015 - 2015/2016 - 2016/2017 - 2017/2018 - 2018/2019 - 2019/2020 -